Intervju guvernera dr Radoja Žugića za portal „Antena M“ - CBCG\nHome Javnost rada Izlaganja Intervjui i autorski tekstovi Intervju guvernera dr Radoja Žugića za portal „Antena M“\nIntervju guvernera dr Radoja Žugića za portal „Antena M“\nGuverner Radoje Žugić potvrdio je jučerašnje pisanje našeg portala i komentarisao odluku Centralne banke da, na preporuku MMF i Svjetske banke, "sprovede sveobuhvatan pregled kvaliteta aktive finansijskog sektora". Prvi čovjek CBCG smatra da je ispravno što su sve poslovne banke uključene u reprocjenu, kaže da će na teret Centralne banke pasti dio troškova ovoga posla, ističe da će nakon njega slika bilansa banaka biti potpuno jasna i ne isključuje mogućnost da će neke banke, nakon ove analize, morati da posegnu za dokapitalizacijom i suoče se sa rastom neuredno servisiranih kredita. CBCG zato već pravi prelazni plan za dokapitalizaciju takvih banaka.\nAntena M: Šta je motivisalo CBCG da prihvati zahtjev MMF i SB, da poslovne banke obaveže na reprocjenu aktive i kolaterala?\nŽugić: AQR (Asset Quality Review) predstavlja najefikasniji prudencioni instrument za procjenu kvaliteta aktive banaka, koja je počela sa korištenjem u post finansijskom kriznom perodu.\nFSAP MMF-a i Svjetske Banke iz 2016. preporučio je da Crna Gora, kao i ostale zemlje EU, treba da implementira nezavisnu analitiku kvaliteta aktive bankarskog sistema u cjelini. I Evropska komisija dala je preporuku da se sprovede sveobuhvatan pregled kvaliteta aktive finansijskog sektora u skladu sa najboljom međunarodnom praksom.\nProcjena Centralne Banke, koju je međunarodna zajednica i uvažila, bila je da prvo treba da uradi sve na jačanju bankarskog sistema i bilansa banaka, da uđe u proces rezolucije slabih banaka, pa da tek onda preduzme implementaciju ovog instrumenta. S tim u vezi, CBCG je u koordinaciji sa bankama razvila supervizorke planove i donijela niz odluka koje su bili usmjerene na smanjenje kredita koji se neuredno servisiraju i jačanje kapitalne pozicije i profitabilnosti banaka.\nDa podjsetimo, NPL na nivou sistema je na kraju 2015. iznosio 12,57%, dok danas iznosi 4,75%. Na kraju 2015. sistem je poslovao sa gubitkom od 4,2 miliona eura, dok je na kraju avgusta ove godine neto dobit iznosila 45,9 miliona eura. Takođe, pripremljeni su i supervizorski planovi za rezoluciju tri nesistemske osjetljive banke, što je rezultiralo likvidacijom dvije banke (Atlas i IBM) u 2019. i dokapitalizacijom treće u 2018.\nParalelno je tokom 2018. implementiran IFRS9 standard, koji je donio i strožije promjene u procjeni očekivanog kreditnog gubitka, pa samim tim i cjelokupnog regulatornog kapitala, kao i postrožavanje kriterijuma za procjenu minimalnih standarda za procjenu kreditnog rizika (strožija definicija kredita koji se neuredno servisiraju).\nDanas, kada imamo rezistentan bankarski sistem sa pokazateljima koji ukazuju da su se banke oporavile od pregrijavanja iz 2007. odnosno efekata krize iz 2008-2012. smatramo da su stvoreni uslovi da se implementira AQR. Za razliku od BiH i Srbije gdje je AQR bio dio programa, odnosno uslova za realizaciju programa sa MMF-om, u našem slučaju je to inicijativa CBCG, koja je kompatibilna sa preporukom FSAP-a.\nAntena M: Zašto ste odlučili da AQR urade sve banke, a ne, kao u EU i Srbiji, da se to, po modelu uzorka uradi samo u nekoliko banaka?\nŽugić: Razlog da se ide na provjeru kvaliteta aktive cjelokupnog bankarskog sistema, umjesto na parcijalan pristup fokusiranja na sistemski važne ili osjetljivije banke, kao u slučaju Srbije ili nekih zemalja EU, je činjenica da se ovaj najefikasniji i skup prudencioni instrument ne sprovodi često. Samim tim, ako se već radi tako duboka analitika aktive banaka uz procjenu njenog kvaliteta, mi želimo da preveniramo i svedemo na nulu postojanje eventualnog rezidualnog rizika koji bi se mogao kriti u bilansima banaka, koje eventualno ne bi bile dio AQR-a. Ujedno je i preporuka FSAP-a, sa kojom se slažemo, da se nezavisni AQR uradi na svim bankama u sistemu.\nAntena M: Bankari ukazuju da će to značiti dodatan kadrovski napor i finansijsko opterećenje za banke. Koliko može da košta taj posao? Da li ste razmišljali da CBCG plati troškove kao Banka Slovenije?\nŽugić: Centralna Banka je posegla za regionalnim rješenjima gdje su troškovi podijeljeni između CBCG i banaka. Naime, uzimajući u obzir da CBCG želi da obezbijedi najviši nivo transparentnosti i reputabilnosti procesa, u procesu smo angažovanja kredibilnog međunarodnog konsultanta. Konsultant će biti zadužen za implementaciju procesa AQR-a i radnih blokova u skladu sa ECB Priručnikom Faza II iz maja 2018, u čemu će imati punu podršku CBCG. Ovaj trošak, koji nije zanemraljiv, podnijeće CBCG. Sa druge strane, od banaka očekujemo da one podnesu dio troška koji se odnose na angažovanje reputabilnih revizora i procjenjivača koji će banakama pomoći u implementaciji svih radnih blokova AQR-a.\nApsolutno smo svjesni da će implementacija AQR-a predstavljati značajan pritisak na kapacitete i finansije banaka i CBCG, ali smatramo da je došlo vrijeme i da su banke spremne da podnesu finalni prudencioni instrument za iščišćavanje njihovih bilansa. Veoma je teško procijeniti ukupni trošak jer će to prevashodno zavisiti od kriterijuma za izbor eksternih konsultanata i procjenitelja, koji se finaliziraju. CBCG je, prilikom nedavnog sastanka sa bankama, dala pregled regionalnih upoređenja troškova koji ih mogu upućivati na potencijane iznose za koje moraju rezervisati sredstva za narednu godinu.\nU slučaju Slovenije, njihov Parlament je svojom Odlukom o mjerama za jačanje finansijske stabilnosti inicirao AQR sa kraja 2012. i istovremeno je gro banaka bilo još u državnom vlasništvu (NLB, NKBM, Abanka), tako da je, sa stanovišta eventualnog udara na porezne obveznike, imalo smisla da njihov AQR finansira Banke Slovenije. U našem slučaju inicijativa dolazi od CBCG i sprovodi se na predominantno bankama u privatnom vlasništvu.\nAntena M: Za kraj, očekujete li da AQR pokaže neadekvatnu kapitalizovanost pojedinih banaka?\nŽugić: Imajući u vidu regionalna iskustva, kao i iskustva zemalja EMU i EU, do sada se nije desilo da se nakon procesa AQR-a pojedine, čak i vrlo reputabilne banke nijesu suočile za potrebom za dodatnim kapitalom ili da barem nekima nijesu porasli krediti koji se neuredno servisiraju. Bilo bi neodgovorno da ne očekujemo nešto slično, iako ne u velikom obimu, i u slučaju bankarskog sistema Crne Gore.\nMeđutim, za razliku od zemalja regiona koje su implementirale AQR na bankarskom sistemu koju je još pokušavao da se izbori sa balastom finansijske krize, CBCG je od 2015. od kada potiče ova preporuka, do 2020. kada potiče implementacija AQR-a, uspjela da oporavi bilanse banaka, snažno smanji neuredno servisirane kredite, osnaži i neutrališe kontaminirani dio sistema, sa nultim efektom na finansijsku stabilnost. U prilog značajno podignutim kapitalnim rezervama govori i činjenica da je koeficijent solventnosti na kraju 2015. iznosio 15,48% a danas od iznosi 19,51%, odnosno više od 4 p.p. više.\nSa ovakvim pokazateljima smatramo da je sistem mnogo otporniji u odnosu na onaj iz 2015. i da sistem mnogo spremnije dočekuje AQR. Međutim, kao odgovorna institucija mi već pravimo analitiku za prelazni plan dokapitalizacije pojedinih banaka, ukoliko rezultati AQR to budu iziskivali.


Koalicija 27 na GEAR konferenciji: Za vladavinu prava i transparentnost\nVladavina zakona i jasno zacrtan pravac u usvajanju i implementaciji reformi jedan je od preduslova za razvoj zelene ekonomije u Srbiji, zaključak je predstavnika Koalicije 27 na panelu “Zelena ekonomija i civilno društvo u Srbiji – Izveštaj iz senke Koalicije 27″ organizovanom u okviru regionalne konferencije “Tranizicija ka zelenoj ekonomiji”.\nKao mreža organizacija koja se bavi praćenjem procesa reformi u oblasti zaštite životne sredine, predviđenih Poglavljem 27 u pristupnim pregovorima s Evropskom unijom, Koalicija 27 je govorila o tome na koji način civilno društvo daje svoj doprinos u tranziciji Srbije ka zelenijem društvu. Kao jedan od ključnih izazova na tom putu, predstavnici Koalicije 27 istakli su nedostatak učešća javnosti u donošenju odluka.\n“Primetili smo značajnu degradaciju već uspostavljenih procesa u kojima javnost učestvuje. Od početka pandemije, situacija se pogoršala sa većim ili manjim ograničenjima javnosti i građana da učestvuju u javnim raspravama. Učešće je sve manje, procesi su neretko birokratski i tehnički i zahtevaju znanja koja prosečan građanin nema. U svom radu, Koalicije 27 pokušava da otvori sve te procese za građane”, objašnjava Mirjana Jovanović iz Beogradske otvorene škole.\nIgor Jezdimirović je istakao da je nedostatak političke volje još jedan od problema u reformama i uvođenju zelene ekonomije u tokove privrede u Srbiji. “Zaštita životne sredine treba da nadilazi partijske i političke interese i bude osnovna politika društva”, rekao je on. Nedostatak te volje ogleda se i u kontradiktornim porukama koje dolaze iz vladajućih struktura.\n“Mi smo imali sa jedne strane u novembru prošle godine signal kada premijerka potpisuje Zelenu agendu za Zapadni Balkan, gde se obavezujemo na dekarbonizaciju, na usklađivanje sa propisima i planovima EU kao buduća članica, a s druge strane, imali smo prostorni plan koji se donosi, a u kom postoji 6 termoelektrana. Znači to su pomešani signali koji nisu usklađeni jedan sa drugim i sada imate investitora koji ne zna gde je bezbedno ulagati, u fosilna goriva ili u obnovljive izvore energije. To je potrebno otkloniti da bi se išta pomerilo s mrtve tačke”, primećuje Mirjana Jovanović i dodaje da čak i usvojeni zakoni, poput Zakona o klimatskim promenama, ne mogu istinski da se primenjuju bez odgovarajućih podzakonskih akata i alata koji trenutno ne postoje.\nOrganizacije civilnog društva imaju važnu ulogu u zagovaranju zelene tranzicije i sistemskom organizovanju zaštite životne sredine, kako kroz javne nastupe, tako i kroz praćenje rada državnih institucija i pozivanje na njihovu odgovornost. Kroz godišnji Izveštaj iz senke Koalicije 27, već sedam godina zaredom organizacije članice prate rad državnih institucija i organa u 10 različitih oblasti koje se tiču životne sredine i ukazuju na propuste, nelogičnosti i nedostatke u njihovom radu.\n“Vi imate državne institucije koje prate proizvedene količine otpada na godišnjem nivou. Ako pitate Agenciju za zaštitu životne sredine, u njihovom izveštaju stoji da je to bilo 12 miliona tona za 2019. godinu, ako pirate Republički zavod za statistiku, oni kažu da je to bilo 66.6 miliona tona proizvedenog otpada. Onda možete zamisliti, ako je razlika između dve državne institucije pet i po puta u ukupnoj količini otpada, koliko je značajno da se radi monitoring od strane civilnog društva…Ono što je nama glavni alat jeste prikazivanje podataka do kojih dođemo – to je značajan napredak, da ne postoji samo jedna strana medalje, već da civilne organizacije prikažu šta one vide”, kaže Igor Jezdimirović.\nSvoju ocenu stanja životne sredine u Srbiji i uloge civilnog sektora u ovoj oblasti dao je i član Delegacije Evropske unije u Srbiji zadužen za portfolio zaštite životne sredine i klime, Antoan Avinjon.\n“Napredak u proteklim godinama postoji, pogotovo kada je reč o usvajanju adekvatne zakonske regulative, ali on bi trebalo da ide daleko brže. Cena nedostatka akcije je daleko viša od cene investicija koje bismo imali sada. Zato treba da ulažemo u nove zakonodavne okvire, infrastrukturu, zelenu tranziciju – nikad nije kasno da se s tim počne i Evropska unija je spremna da na tom putu podrži Srbiju. Želim da istaknem da je ono što Koalicija 27 radi zaista važno i zato je bitno je da ne odustajete i da nastavite rad istim tempom”, zaključio je Avinjon.\nRegionalna konferencija “Tranizicija ka zelenoj ekonomiji” organizovana je u sklopu projekta GEAR – Zelena ekonomija za razvoj regiona, koji finansira Evropska unija u okviru Programa podrške civilnom društvu i medijima za 2016-2017. Projekat sprovodi konzorcijum organizacija koji čine Smart kolektiv iz Srbije, FORS Montenegro – Fondacija za razvoj sjevera Crne Gore iz Crne Gore, Centar za razvoj i podršku (CRP) iz Bosne i Hercegovine, Eko-svest iz Severne Makedonije, Qendra EDEN/ EDEN Center iz Albanije, kao i Udruga Slap iz Hrvatske.\nSnimak diskusije možete pronaći na OVOM LINKU.


Home Slobodno vreme\tAtlas: robot koji će vas impresionirati svojim parkur veštinama\nod Gigatron August 26, 2021\nwritten by Gigatron August 26, 2021\nVeć znamo da dvonožni robot kompanije Boston Dynamics, po imenu Atlas, može da pleše bolje od mnogih ljudi. Sada je vreme za nešto više, za još jedan korak napred u trci sa čovekom. Naime, kompanija Boston Dynamics je objavila video-snimak u kome je prikazana nova veština kojom je robot Atlas ovladao, a to je parkur.\nVideo prikazuje dva Atlas robota koji prolaze kroz posebno dizajniran poligon – i to u stilu američkih nindža ratnika. Roboti će vas fascinirati svojim motoričkim sposobnostima i koordinacijom pokreta, skačući sa platforme na platformu i prelazeći preko grede. Ukoliko bez daha ne ostanete pre kraja video-snimka, na samom kraju sigurno hoćete – kada vidite kako čovekoliki roboti izvode salto unazad.\nU tekstu objavljenom na blogu kompanije Boston Dynamics, koja je odnedavno u vlasništvu kompanije Hyundai Motors, navedeno je da rutina koju izvode Atlas roboti nije kompletirana u jednom danu.\nBili su potrebni meseci da inženjeri usavrše Atlas robote, a njihove performanse čak ni sada nisu savršene. Određene pokrete roboti još uvek ne izvode savršeno, što se može videti i na video-snimku, u trenutku kada je jedan od robota ponosno podigao “ruku”.\nIpak, Boston Dynamics naglašava da je Atlas znatno unapređen u odnosu na ono što je prikazano u njihovim ranijim video-snimcima, u kojima se može videti kako Atlas pleše sa svojim robotskim prijateljima. Prema rečima inženjera, ples nije zahtevao da roboti budu u potpunosti svesni prostora koji ih okružuje.\nMeđutim, Atlasove parkur veštine nedvosmisleno pokazuju da je ovaj robot sada u potpunosti svestan prostora oko sebe. Umesto da unapred isprogramiraju svaki pokret ponaosob, inženjeri su uspeli da nauče Atlas robote da prepoznaju određene objekte, kao što su platforme, a zatim i da reaguju na odgovarajući način.\nZa razliku od robota poznatih po imenima Spot i Stretch, koji čine komercijalni deo ponude kompanije Boston Dynamics, Atlas je još uvek samo eksperiment. Spot je “radio” kao policijski pomoćnik, dok je Stretch klasičan “fizikalac”, namenjen radu u magacinu.\nIz izjave koju je dao Scott Kuindersma, šef Atlas tima, može se lako zaključiti da je Atlas zapravo tu da utaba put ostalim robotima iz Boston Dynamics arsenala, kao i robotima koji su još uvek u fazi razvoja.


Kragujevački oružari ciljaju SAD\nNajgore je prošlo, dolaze bolji dani – kažu u kragujevačkoj fabrici oružja, opisujući poslovne muke koje su ih pratile tokom 2011, istovremeno najavljujući da bi naredna godina mogla da donese ne samo kontinuitet kad je reč o procesu proizvodnje, već i dugo očekivani povratak na najzahtevnije i najveće tržište oružja u svetu, tržište SAD.\nPut ove zemlje već početkom 2012. godine krenuće nekoliko modela karabina i pištolja proizvedenih u „Zastava oružju“, fabrici koja baštini tradiciji dugu vek i po.\n– Reč je o našem lovačkom i sportskom programu, koji je plasiran na američko tržište 2006, kada je uspostavljena saradnja sa „Remingtonom“. Sada računamo na isporuku lovačkog repetirnog karabina M-70, poluautomatskog karabina PAP, malokalibarske puške, kao i na pištolj EZ-9, koji je naslednik modela CZ-999, a tu su i modifikovani stariji modeli M-88 i M-57. Količine još nisu precizirane, ali je posao sasvim izvestan – kaže u izjavi za „Politiku“ direktor fabrike Rade Gromović.\nUgovori sa američkim partnerom, koji bi u saradnji sa SDPR-om trebalo da budu potpisani krajem januara, nisu i jedini izvozni aranžmani na koje u 2012. računaju kragujevački oružari.\n– U narednoj godini doći će do ključne faze u realizacije velikog posla – izvoza vojne tehnologije u Azerbejdžan. Projekat koji smo započeli 2011. u potpunosti će biti završen do kraja 2013, a podsećam da je vrednost ugovora 26 miliona dolara. Takođe, računamo i na izvoz naših proizvoda na Bliski istok – navodi naš sagovornik.\nNaredna godina, zapravo, treba da donese profit sličan onom iz 2010, kada je „Zastava oružje“ realizovala poslove vredne oko 22 miliona dolara.\n– Ova 2011. bila je teška, budući da smo ostvarili zaradu od oko 11 miliona dolara. Uzroci leže, pre svega, u svetskoj ekonomskoj krizi i dešavanjima na severu Afrike, gde smo tradicionalno bili prisutni sa proizvodima iz našeg vojnog programa. Taj minus pokušali smo da nadoknadimo ugovorima sa Vojskom Srbije, kojoj smo isporučili proizvode vredne oko 330 miliona dinara. Snajper „crna strela“ 2012. verovatno neće ići, ali zato računamo na porudžbine automatske puške M-21 i potcevnog bacača granata. Reč je o nešto manjim količinama, čija će vrednost biti između 150 i 200 miliona dinara – kaže direktor „Zastava oružja“.\nZajedno sa poslovnim ugovorima, koji treba da obezbede kontinuitet proizvodnje, kragujevačkoj fabrici je potrebna nova, mlađa radna snaga, budući da je prosečna starost zaposlenih 48 godina. Uz obnovu kadrova, neophodna su i znatna ulaganja u opremu.\n– Neki delovi fabrike izgledaju kao da smo u 19. veku, ali ako smo u državnom vlasništvu, onda država mora da pronađe način kako da finansira svoje preduzeće. Početkom 2011. usvojili smo dugoročnu strategiju rešavanja problema, prema kojoj je za obnovu i modernizaciju opreme potrebno oko 20 miliona evra. Taj novac ne možemo da obezbedimo sami, već samo uz pomoć države i bankarskog sektora. Mislim da će to u perspektivi biti moguće uraditi – objašnjava Gromović, navodeći da je fabrika spremna da primi nove, mlade inženjere, ali i proizvodne radnike.


Komentari na Godišnji izvještaj Evropske komisije za Crnu Goru 2018 - NGO Green Home\nPočetna >Arhiva vijesti >Komentari na Godišnji izvještaj Evropske komisije za Crnu Goru 2018\nKomentari na Godišnji izvještaj Evropske komisije za Crnu Goru 2018\nPodgorica, 29.05.2019. - Pozdravljamo nalaze novog izvještaja za Crnu Goru u kojem se ocjenjuje da je u oblasti zaštite životne sredine dostignut određeni dio pripreme, ali sa ograničavajućom implementacijom zakonskih propisa, a posebno u oblastima: upravljanje otpadom, kvalitet voda, zaštita prirode i klimatske promjene.\nS obzirom na to da je Evropska komisija dala gotovo iste preporuke kao i prethodne godine, očigledno je da nismo uspostavili dobre politike u spomenutim oblastima što se danas odražava na nemogućnost ispunjavanja preuzetih obaveza u preuzetim rokovima. Sudeći po izvještaju i postojećim trendovima, Crna Gora nije u prethodnom periodu uspostavila sistemske i operativne kapacitete za sprovođenje propisa u oblasti voda, zaštite prirode, upravljanja otpadom.\nOd posebne važnosti je to što je Evropska komisija prepoznala devastaciju rijeke Tare izgradnjom autoputa, zbog čega se traži sprovođenje hitnih mjera očuvanja i poboljšanja ekoloških vrijednosti ovog područja, kao i Ulcinjske solane, Skadarskog jezera i drugih potencijalnih Natura 2000 područja. To je znak da ne možemo više u javnosti polemisati da li postoji devastacija ili ne, već je ona evidentirana kao vrlo ozbiljna i relevantna u procesu pristupanja Crne Gore ka EU i mora se kao takva tretirati.\nSanacija nelegalnih odlagališta otpada je već decenijama unazad prioritet i dok se izvještajem naglašava hitna potreba remedijacije istih i uspostavljanje infrasrukture za prikupljanje i reciklažu otpada, dotle nadležne institucije nisu još uvijek izradile Specifični plan za implementaciju Direktive o deponijama.\nEvidentno je prolongiranje u izradi i funkcionalnom uspostavljanju rada postrojenja za prečišćavanju otpadnih voda, sistemu monitoringa površinskih i podzemnih voda, jačanja administrativnih kapaciteta što za posljedicu ima ograničeno ocijenjeni napredak.\nIzvještaj i preporuke Evropske komisije ukazuju na to da Crna Gora nedovoljno radi na jačanju administrativnih i finansijskih kapaciteta i implementaciji zakonske regulative što usporava i usložnjava cjelokupni proces pregovora. Posljedice nedovoljne posvećenosti i kvalitetnog angažovanja donosioca odluka i vezanih društvenih aktera, u procesu sprovođenja transponovanih tekovina dostižu svoju kulminaciju - stvorio se sistemski i društveni čvor nerješenih horizontalnih vertikalnih pitanja u najvažnijim oblastima poglavlja a njihova rješenja se ne naziru. U nedostatku političke volje za sprovođenje preuzetih evropskih propisa, prolongiraju se i odugovlače procesi, što nas neće dovesti do zatvaranja pregovaračkog poglavlja i ulaska u EU.\nbroj posjeta> 642883


Vesti online / Vesti / Svet / Švajcarska je slaba tačka\nŠvajcarska je slaba tačka\nAgencija EU za zaštitu granica i obala (Fronteks) saopštila je da Švajcarska postaje tranzitna zemlja za migrante koji se kreću ka severu jer su članice evropskog bloka uvele pogranične kontrole.\nCentrala u Briselu: Zvaničnik Fronteksa Fabris Ležeri\n"U Austriji je u znatnoj meri smanjen broj ilegalnih migranata iz afričkih zemalja, koji su u EU uglavnom ulazili preko Sredozemnog mora, ali je istovremeno, taj broj povećan u Švajcarskoj", navodi se u izveštaju Fronteksa. Prema navodima iz tog svedočenja, manji broj osoba ulazi u Nemačku iz Austrije, ali ih je zato više primećeno na granici Švajcarske.\nTamane i Al Kaidu\n- Ostali pogubljeni bili su članovi Alijanse Tahrir al Šam, koja obuhvata ogranak Al Kaide u Siriji Džabat Fateh al Šam, ističe se u saopštenju. Džund al Aksa je ideološki bliska sa Islamskom državom.\nAustrija je prošle godine uvela dodatne provere na svojoj granici sa Italijom i zapretila da će zatvoriti prelaz na Brenerovom prevoju.\nEvropski portal EU observer ističe da sve ukazuje na to da su pogranične kontrole dovele do preusmeravanja priliva migranata na alternativne rute.\nU Francuskoj je, takođe, prošle godine prijavljeno povećanje priliva migranata za 156 odsto u odnosu na prethodnu godinu. Francuzi su prijavili i povećanje pokušaja prelazaka granice iz Španije i Portugala.\nAustrija, Danska, Nemačka, Švedska i Norveška, koje nisu članice EU, ali su u šengenskoj zoni, uvele su privremene pogranične kontrole.\nDoživotna sirijskom azilantu\nSada se obistinjuju ranije pretpostavke da su među pristiglim migrantima bili i oni koji su okrvavili ruke u ratu u Siriji.\nOkružni sud u Stokholmu izrekao je juče kaznu doživotne robije izbeglici iz Sirije Hajsamu Omaru Sahanu zbog njegovog učešća u pogubljenju sedam sirijskih vojnika. U odluci suda navodi se da se Sahan početkom maja 2012. godine pridružio oružanoj grupaciji Četa Sulejman i da je ubio jednu osobu hicima iz automatske puške.\n* Dok razapinje Trampa, EU proteruje izbeglice\n* Pentagon "gubi pamćenje": A šta je sa 6.000 zaboravljenih napada u Siriji i Iraku?\n* EU možda slomi zube na Balkanu\n* Balkanska ruta je "bušna"\nSudija Tomas Zander ističe da je žrtva, koja nije identifikovana, ubijena uz još šest osoba "pod posebno okrutnim okolnostima". Sahan je priznao da je učestvovao u streljanju, ali da smatra da ne bi trebalo da bude krivično gonjen jer je smrtne presude izrekao legitiman sud, a taj argument je Okružni sud u Stokholmu odbacio, kao i argument odbrane da je osuđeni samo izvršavao naređenja.\nU Švedskoj kazna doživotne robije obično traje deset godina. Sud je naglasio da Sahan po isteku kazne treba da bude proteran iz Švedske uz zabranu povratka.\nKolju se među sobom\nDžihadisti iz ogranka organizacije Džund al Aksa pogubili su veliki broj pobunjenika u zapadnom delu Sirije, u sklopu sve žešćih sukoba između raznih militantnih grupacija, javila je organizacija SITE, koja pomno prati islamističke internet stranice. Prema navodima te organizacije, ogranak Džund al Akse pogubio je više od 150 pripadnika pobunjeničkih frakcija u selu Kan Šejkun, u provinciji Idlib, na jugu Sirije. Više desetina pogubljenih bili su pripadnici Slobodne sirijske armije (FSA).\nSVET "Pomozite Sirijcima kod kuće, da ih ne zbrinjavate kao izbeglice"\nTEMA DANA Zidovi za izbeglice (2): Crne zastave u Damasku\nPogledajte kako za minut od robota postaje auto!


Gruzija: Lokalni izbori i hapsenje Sakašvilija dižu tenzije\nTanjug 2. oktobra 2021. 12:14\nTBILISI – Dan nakon hapšenja bivšeg predsednika Gruzije, a sada opozicionog političara Mihaila Sakašvilija, Gruzijci danas izlaze da glasaju na lokalnim izborima koji bi mogli da eskaliraju u politčki sukob između vladajuće stranke i opozicije.\nSakašvili, koji je napustio Gruziju 2013. godine i u međuvremenu 2018. godine osuđen u odsustvu na zatvorslu kaznu, uhapšen je juče nakon povratka u domovinum, a potom je pozvao svoje pristalice da glasaju za opoziciju i organizuju postizborne ulične proteste, prenosi Rojters.\n„Pozivam vas da izađete na glasanje da ne bismo izgubili ni jedan glas i da bismo nakon toga zajedno, rame uz rame mogli da odbranimo rezultate. Molim vas, nemojte sada posrnuti, imajte vere do samog kraja, sve dok pobeda ne bude u našim rukama „, poručio je bivši predsednik preko opozicionog TV kanala, prenosi TAS S.\nGruzijske vlasti su ranije upozoravale da će Sakašvili biti uhapšen ako se vrati u Gruziju, a predsednica Salome Zurabišvili izjavila je nakon hapšenja da „neće oprostiti Sakašviliju“, optuživši ga je da je namerno pokušao da destabilizuje zemlju.\nOdmah nakon hapšenja Sakašvili je započeo štrajk glađu i zatražio da se sastane sa ukrajinskim konzulom, saopštio je gruzijski ombudsman Nino Lomdžaria, preneo je ranije TAS S.\n„Kad sam ga posetio, bio je kod doktora i na lekarskim pregledima. Kasnije nam je dozvoljeno da razgovaramo u zatvorskoj ćeliji. Rekao je da počinje štrajk glađu“, rekao je Lomdžaria nakon sastanka sa Sakašvilijem i dodao i da bivši predsednik poriče optužbe i smatra sebe političkim zatvorenikom, preneo je ranije TAS S.\nSakašvilijev advokat osudio je juče hapšenje i ocenio da je u pitanju „politički pritvor“.\nU pismu koje je njegov advokat danas objavio na Tviteru, Sakašvili (53) je ponovo uputio apel svojim pristalicama da glasaju i rekao da iza njegovog hapšenja stoje „izmišljene, lažne presude“ ruskog predsednika Vladimira Putina s kojim bivši predsednik Gruzije ima dugu istoriju sukoba.\nNjihovo neprijateljstvo je dostiglo vrhunac 2008. godine kada su se ruske mirovne trupe uključile u kratak rat u otcepljenom regionu Gruzije, kada je Putin bio na položaju premijera i podržavao je vojne aktivnosti.\nGrađani danas glasaju za svoje lokalne predstavnike, između ostalog i za 64 gradonačelnika, a opozicija se nada da će ukoliko pobedi moći da pokrene proceduru za oslobađanje Sakašvilija.\nGruzijske vlasti su više puta saopštavale da će Sakašvilija, koji je bio predsednik od januara 2004. godine do novembra 2013. godine uhapsiti odmah po dolasku u zemlju.\nNjemu se stavlja na teret da je zloupotrebio položaj i zataškavao dokaze zbog čega je 2018. godine osuđen u odsustvu na zatvorsku kaznu, iako on tvrdi da su sve optužbe protiv njega politički motivisane.\nBoris Džonson položio cveće na mestu gde je ubijen poslanik\nPolicija: Ubistvo britanskog parlamentarca čin terorizma\nSmit: Mala, ali moćna grupa ljudi ne želi da postoji Specsud\nPortorikanci protestuju zbog čestog nestanka struje


Sutra imenovanje Tegeltije, nakon toga imena novih ministara\nSarajevo 11°C Utorak 14.07.\n04.12.2019 / 20:00 Politika - Hitna sjednica\nPolitički direktori Vijeća za implementaciju mira (PIC) pozdravili su danas odluku da Zoran Tegeltija bude imenovan za kandidata za predsjedavajućeg Vijeća ministara BiH.\nA imenovanje bi se trebalo desiti sutra na sjednici Predstavničkog doma Parlamenta BiH.\nPredsjedavajući Denis Zvizdić izrazio je očekivanje da će Predstavnički dom potvrditi sutra Tegeltiju za predsjedavajućeg Viježa ministara. Zvizdić je rekao da poslije toga slijedi dostavljanje imena za ministre i zamjenike ministara, te procedure provjere koje provode Centralna izborna komisija i Agencija za istrage i zaštitu.\n- Očekujemo da ćemo do kraja godine biti u prilici da imenujemo kompletno Vijeće ministara BiH - zaključio je Zvizdić.\nNajavljujući za 18. decembar prvu redovnu sjednicu Predstavničkog doma, on je rekao da će Dom biti spreman kada dobije konačnu provjeru za ministre i zamjenike ministara da imenuje Savjet ministara.\n- Planiramo u januaru održati dvije redovne sjednice kako bismo uhvatili ritam usvajanja zakona, a posebno finansijskih sporazuma koji su već dugo na čekanju u Predstavničkom domu - naveo je Zvizdić.\nPredsjedavajući Doma naroda Parlamentarne skupštine BiH i predsjednik HDZ-a BiH Dragan Čović danas je u Sarajevu izjavio novinarima da vjeruje da će nakon potvrđivanja imenovanja za predsjedavajućeg Vijeća ministara BiH, Zoran Tegeltija napraviti konsultacije sa svim političkim strankama koje trebaju dati imena ministara i zamjenika ministara.\n- Mislim da su sva imena spremna, za sve resore - kazao je Čović, dodajući da, iako je proces provjera zakonom vremenski definiran, misli da “nema nijednog razloga da se taj vremenski rok uopće konzumira u cjelini“.\n- Vjerujem da smo stvorili sve preduvjete danas, uz ovu atmosferu, da svakako prije katoličkog Božića imamo Vijeće ministara BiH. Ako ništa drugo, da možemo ubrzano završiti neke stvari koje nismo u posljednje vrijeme uspjeli završiti, a tiču se ogromnog broja zahtjeva, incijativa i finansijskih sredstava koja su, na neki način, vezana za izvršnu i zakonodavnu vlast u BiH, a nisu se u mogućnosti trošiti. Ono što će biti moja inicijativa, s obzirom na to da će predstavnik hrvatskog naroda ponovno biti ministar finansija, je da idemo sa prijedlogom proračuna. Zato bi dobro bilo da imamo i Vijeće ministara BiH i Parlamentarnu skupštinu BiH prije nove godine - istaknuo je Čović.


Dodik: Važno da RS bude viđena na svakoj odluci na nivou BiH\n"SNSD očekuje da dobije 50 posto podrške birače na narednim izborima na nivou RS, a više od tog procenta na nivou BiH, jer politike koje su sada tamo, a dolaze iz RS, moraju da budu ne samo pobijeđene, već devastirane", rekao je Dodik.\nKazao je da je za SNSD važno da RS bude vidljiva u svakoj odluci na nivou BiH i na putu ka EU.\n"Zato smo ponosni na to što smo uspjeli da dođemo do mehanizma koordinacije koji je u suštini definisao ono što jeste suština BiH, a to je unutrašnji dogovor o svemu što je evropski put BiH" dodao je.\nKazao je i da će biti spreman da razgovara o vraćanju na ranije uređenje Centralne banke BiH te da se njena dobit dijeli entitetima, a ne da ide na račun budžeta BiH.\nDodik tvrdi i da RS nije bankrotirala, kako su to, kako je naveo, neki prikazivali godinama unazad, te da redovno izmiruje sve svoje obaveze “i doživljava dodatnu finansijsku konsolidaciju posljednja dva do tri mjeseca".\nObjavio: Sat, 09/09/2017 - 20:12


Dragan Martinović - Triptih - Limundo.com\nDragan Martinović - Triptih\nDatum završetka: 15.05.2022. u 19:00\n71 pozitivna ocena\nPritiskom na dugme Prati prodavca, na e-mail će vam u narednih 6 meseci stizati obaveštenja o novim predmetima prodavca blackie.\nPritiskom na dugme "Prati prodavca", na e-mail će Vam stizati obaveštenja o novim predmetima prodavca blackie.\nAkademski slikar Dragan Martinović alugrafija "Triptih" 1992\nUramljena i zastakljena\nSlanje AKS, BEX, City Express na Limundu 240 RSD, City express, Lično preuzimanje, Post express\nŠaljem u Srbiju. Troškove dostave snosi kupac ako nije drugačije napomenuto. Kupci sa malim brojem ocena ili negativnim - prvo uplata na račun, a provereni članovi plaćaju nakon prijema. Samo da se izbegnu eventualne neprijatnosti :-)\nPitanje vezano za predmet: Dragan Martinović - Triptih.


Uber kupio Postmates | PC Press\nUber kupio Postmates\n7. juli 2020. Nemanja Momčilović\nUber je po najnovijim informacijama kupio kompaniju Postmates za dostavu hrane, i to u iznosu od 2,65 milijardi dolara. Očekuje se da će baš ova akvizicija pomoći Uberu da se učvrsti na drugom mestu najvećeg dostavljače hrane u Sjedinjenim Američkim Državama, odmah iza DoorDash-a.\nIako nisu uspeli da kupe startap GrubHub, ova akvizicija deluje kao dobra utešna nagrada. Takođe, ovo pomaže Uberu da poboljša svoju poziciju u Los Anđelesu i na jugozapadu Sjedinjenih Američkih Država, gde su ove usluge izuzetno popularne.\nUjedinjenje omogućava veće tržište i bolju poziciju\nUber Eats i Postmates će imati jednog generalnog direktora koji će rukovoditi kompletnim operacijama i poslom. Tako da je odlučeno u Uberu, matičnoj kompaniji koja je vlasnik obe franšize. Postmates su krenuli sa dostavom hrane 2011. godine, ali su bili daleko iza DoorDash-a, GrubHub-a i Uber Eats. Sada, novom akvizicijom Ubera, preskočiće konkurenciju i postati drugi, odmah iza DoorDash-a.\nZa sada i Uber i Postmates posluju sa negativnim rezultatima, a samo je Uber u prvom kvartalu 2020. godine izgubio 2,9 milijardi dolara zbog krize izazvane epidemijom Korona virusa. Kompanije za dostavu hrane, koje se oslanjaju na radnike na otvorenom, nije teško definisati, izuzev perspektive potrošača i cena. Na ovakvom tržištu veći uglavnom kupuju manje, kako bi mogli da kontrolišu troškove i cene, a sve to na potencijalnu štetu restorana, korisnika i posebno radnika.\nPročitajte i: NortonLifeLock kupio Avast za 8.6 milijardi dolara\nTagovi: akvizicija, Postmates, Uber\n← Microsoft i Bridgestone izbacuju aplikaciju za praćenje oštećenja guma\nUskoro Sony A7S fotoaparat →


Generalni revizor Ureda za reviziju institucija BiH, Hrvoje Tvrtković, prisustvovao je sastanku čelnika Mreže vrhovnih revizionih institucija zemalja kandidata i potencijalnih kandidata za članstvo u EU i Evropskog revizorskog suda (u daljem tekstu: Mreža) održanom 16.03.2022. godine, u organizaciji SIGMA-e (zajedničke inicijative OECD-a i EU). Sastanak je održan u Parizu, u hibridnoj formi, pri čemu su učesnici iz Ureda za reviziju istom prisustvovali online.\nSastanku su prisustvovali čelnici i oficiri za vezu Mreže, koju čine VRI Turske, Makedonije, Crne Gore, Srbije, Albanije i Bosne i Hercegovine, te Kosova – u svojstvu aktivnog posmatrača, kao i predstavnici Evropskog revizorskog suda (ECA-e), SIGMA-e i Zajedničke radne grupe za revizione aktivnosti. Zajednička radna grupa za revizione aktivnosti je tijelo putem koje Kontaktni odbor – tijelo saradnje između Evropskog revizorskog suda i vrhovnih revizionih institucija zemalja članica EU podržava razmjenu najboljih praksi sa institucijama za reviziju zemalja kandidata i potencijalnih kandidata.\nNa sastanku su razmatrane buduće aktivnosti koje bi trebale činiti plan rada Mreže za naredni period. Predstavnici SIGMA-e su prezentovali rezultate najnovijeg pregleda stanja reforme javne uprave u zemljama Zapadnog Balkana s posebnim fokusom na oblasti javnog finansijskog upravljanja, odgovornosti i vanjske revizije. Član ECA-e, Francois Roger Cazala, generalna revizorka Švedske, Helena Lindberg te generalni revizori revizionih institucija – članica Mreže su prezentovali izazove, prioritete i prilike s kojima se u ovom trenutku suočavaju vrhovne institucije za reviziju kao i najvažnija pitanja i očekivanja u pogledu načina na koji Mreža može na najbolji način pružiti podršku vrhovnim institucijama za reviziju na putu zemalja iz kojih dolaze ka potencijalnom članstvu u EU.


Stop kafileriji: Uprkos zabrani Prekon radi punim kapacitetom – Portal NAŠE SELO\nKafilerija “Prekon” u Zrenjaninu je uprkos činjenici da mu je prošlog petka uručena zabrana, nastavila da radi punim kapacitetom, te i dalje svedočimo da se neprijatni mirisi šire gradom, upozoravaju građani okupljeni u udruženju Stop kafileriji.\nBudući da rad pogona nije zaustavljen, mi smo organizovali i sedmu po redu protestnu vožnju. Naši sugrđani su nam se priključili u još većem broju, jer su se uverili da pravila koja važe za žitelje Zrenjanina ne važe i za kafileriju, kažu u udruženju.\n-Mi ćemo, kao nezadovoljni građani, tražiti ostvarivanje svojih prava definisanih u okviru Ustava i zakona. S tim u vezi je prošlog vikenda desetine poziva upućeno komunalnoj policiji, a prijave podnete inspekcji za zaštitu životne sredine, navodi se u saopštenju udruženja.\nDodaje se da je Stop kafileriji za samo nekoliko dana sakupilo više od 4.000 potpisa, sto je po statutu Grada Zrenjanina više nego dovoljno da se preispita rad organa lokalne samouprave u rešavanju ovog problema.\n-Tražimo od načelnika inspekcije, koji je doneo rešenje o zabrani rada, da pokrene postupak prinudnog izvršenja tog rešenja jer ga „Prekon“ ne poštuje. Tražimo i podnošenje prekršajne prijave protiv pravnog lica „Prekon“ DOO i odgovornog lica u tom pravnom licu jer nisu izvršili nalog o zabrani rada koji je izdala nadležna inspekcija. Naš fokus je i dalje na potpisivanju peticije koja je sada dostupna na mađarskom i srpskom jeziku – dodaje se u saopštenju udruženja Stop kafileriji koje i naredne subote, 22. avgusta, organizuje protestnu vožnju.\nutorak, 02. juna 2020. U sklopu priprema predstojećeg Popisa poljoprivrede 2021. Republički zavod za statistiku sprovešće Probni popis poljoprivrede u periodu od 12. do 19. juna 2020. godine. Svi popisivači koji budu angažovani u obavezi su da prođu on- line obuku. Cilj probnog popisa je testiranje metodologije za predstojeći popis poljoprivrede i testiranje aplikacije za unos i […]


UMESTO 500 ZADRUGA , 500 LICEMERNIH LAŽI | ZR KLIK\nPolitika- Gradski odbor SRS Zrenjanin ovim putem podseća građane na fascinantne laži vladajućeg režima koje prevazilaze zdrav razum i logiku. Građani Zrenjanina dobro znaju da te „silne” subvencije nisu videli, ali su zato videli odluku vladajuće većine o davanju u zakup nepunih 3000 hektara srpske zemlje nemačkoj kompaniji TENIS, koja istine radi do sada još nije zaorala „OKUPIRANE”oranice, pitamo se sa punim pravom, da li možda kompanija TENIS čeka “Topalovićeve” subvencije za zadrugarstvo da bi lakše pokrenuli proizvodnju? Ili možda čekaju, dugo očekivane dolare od „BRAĆE” ARAPA za navodnjavanje? Činjenica je jedino da su se „BRAĆA” AMERI potrudili da nam obezbede „besplatno” navodnjavanje pomoću HAARP sistema.\nMi srpski radikali podsećamo sve građane na činjenicu da se politika vladajućeg režima ogleda u suludom finansiranju stranih kompanija, koja u prethodne tri godine iznose preko MILIJARDU EVRA,to su podaci sa kojima se režim svaki dan hvali i ponosi. Da su iskrene namere pokretanja zadrugarstva u Srbiji onda bi paralelno bilo subvencionisanje prerađivačkih kapaciteta i stimulisanje izvoza finalnih proizvoda. Poznata nam je činjenica koje su povlašćene mogućnosti izvoza u Rusku Federaciju, naši proizvođači ne mogu koristiti te mogućnosti zbog „tihih”sankcija koje su realno usmerene ka Ruskoj Federaciji,ali zato nam uvoz hrane „cveta” i srpska poljoprivreda propada. U svim preporukama EU nam ne zameraju što je izdvajanje za poljoprivredu na ponižavajućih tri odsto, a u istoj toj EU trenutno je trideset i devet odsto, a svakako teže budžetu iz ranijih godina gde je izdvajanje bili do šezdeset odsto. Sve navedeno ukazuje da je vladajući režim u službi stranog kapitala, u službi zapadnih sila, a svakako protiv interesa sopstvenih građana, što je više nego alarmantno i više nego poražavajuće za naciju u celini.\n-Istina je da je u Zrenjaninu trenutno registrovano nešto preko hiljadu poljoprivrednih gazdinstava, a do pre desetak godina je bilo preko pet hiljada registrovanih gazdinstava, to je rezultat agrarne politike, prave istine o „ulaganju” u poljoprivredu i jačanju seoskih sredina. Ako svemu navedenom dodamo činjenicu da gotovo i nema preriđivačke i prehrambene industrije, o zadrugarstvu da i ne govorimo,proizilazi da sadašnja vlast jedino nude lažna obećanja,proizvodnju afera, spinovanje statističkih podataka, dovođenje države u dužničko ropstvo i krajnje licemerno zapošljavanje u stranim kompanijama gde nas dovode u robovlasnički odnos- rekao je predsednik GO SRS Zrenjanin Dalibor Radosavljević.


Kozmetički salon - Blic Online\nVLASNIK MENJAČNICE UBIJEN ZBOG 60.000 EVRA Draganov ubica posle jezivog zločina pobegao sa novcem i NJEGOVOM JAKNOM\nSMRTONOSNI HICI ODJEKNULI ZEMUNOM Detalji likvidacije vlasnika kozmetičkog salona, ubica VREBAO, PA NAPAO S LEĐA\nDragan P. (55) vlasnik kozmetičkog salona i menjačnice surovo je ubijen sinoć u Zemunu u Ulici 22. oktobra.\nUŽAS U ZEMUNU Muškarac (55) ubijen u kozmetičkom salonu (FOTO, VIDEO)\nVlasnik menjačnice i kozmetičkog salona D. P. (55) ubijen je večeras nešto posle 22 sata u Zemunu u Ulici 22. oktobra u svom lokalu, saznaje "Blic".\nPrva stvar na koju treba da obratite pažnju kada uđete u kozmetički salon je kako on izgleda i da li se kozmetičari pridržavaju higijenskih pravila. A ovo su ključni uslovi koje jedan salon mora da ispuni da biste im se opušteno i bez straha prepustili.....\nAko ovo primetite u kozmetičkom salonu ODMAH SE EVAKUIŠITE (VIDEO)\nKada izađemo iz kozmetičkog salona želimo da budemo lepši, ali da li nekad pomislite kolika može da bude cena toga kad je u pitanju higijena i sterilizacija svih aparata koje tamo koriste. Ovo su neka pravila koja bi kozmetički saloni trebalo da slede, kako se ne biste zarazili nekom bolešću.\nAutomobil marke "Alfa romeo" uleteo je u noći između 19. i 20. januara oko 3 sata posle ponoći u kozmetički salon u Zemunu.\nLepotu beogradskih žena hvale svi koji su ikada kročili u srpsku prestonicu. Za mladalački izgled, bujniju kosu i meku kožu Begrađanke su spremne da odu i pod nož i pod - oklagiju. Lista, najblaže rečeno, čudnih kozmetičkih tretmana koji se nude u glavnom gradu svakog je meseca sve duža, a za neke od njih ženama je potreban i dubok džep i istinska hrabrost.\nOvako se naša teniserka relaksira nakon poraza\nTeniserka Jelena Janković ispala je u prvom kolu US Opena u pojedinačnoj konkurenciji, a utehu posle poraza naša teniserka je pronašla u spa centru.\nKAO MUMIJA Ovako izgleda tretman Kejti Peri u kozmetičkom salonu\nOtkako su društvene mreže uzele maha, ne može proći dan a da poznate ličnosti ne objave neku sliku. Kako bi privukli pažnju, osim provokativnih slika, zvezde objavljuju i slike koje ponekad izazovu burne reakcije njihovih fanova.\nNe želite da starite? Rusi kažu da pustite ogromne puževe da vam mile svuda po telu\nJedan salon lepote u ruskom gradu Krasnojarsku svojim mušterijama nudi prilično neuobičajene usluge nege lica i tela. Jedan od dostupnih tretmana je kozmetička masaža sa afričkim puževima koja navodno "pegla" bore.\nPogledajte: Šamaranjem povećavaju grudi\nŽene koje žele već grudi na Tajlandu ne moraju nužno da odu pod nož plastičnog hirurga. U salonima za lepotu nudi im se tretman "šamaranja" grudi, pomoću kojeg obline navodno rastu.


Ukrajina pozvala UN da pojačaju pritisak na Rusiju - Sputnjik Srbija\n16:04 31 Maj 2020\n15:20 29.12.2016 (osveženo 15:28 29.12.2016) Preuzmite kraći link\nMinistar spoljnih poslova Ukrajine optužio je Rusiju za pritvaranje 17 Ukrajinaca iz političkih razloga i pozvao države-članice UN da preduzmu korake za pojačavanje pritiska na Moskvu, navodi se u saopštenju na sajtu MIP-a Ukrajine.\n„Ministarstvo spoljnih poslova Ukrajine izražava kategorički protest Rusiji u vezi sa aktuelnim nezakonitim zatvaranjima, pretresima i hapšenjima. Saznali smo o politički motivisanom hapšenju najmanje 17 Ukrajinaca“, piše u saopštenju.\nS tim u vezi Ministarstvo spoljnih poslova Ukrajine pozvalo je Rusiju da oslobodi sve zatvorenike, a „države-članice Ujedinjenih nacija da preduzmu dodatne konsolidovane korake za povećavanje pritiska na Rusiju“.\nIstovremeno je ranije postalo poznato da je Rusija uspela da oslobodi ruskog državljanina kojeg su kidnapovali pripadnici Službe bezbednosti Ukrajine i nezakonito pozvali na krivičnu odgovornost u Ukrajini.\nprotest, hapšenje, UN, Ukrajina


RTCG - Radio Televizija Crne Gore - Nacionalni javni servis :: Društvo :: Socijalnu pomoć lani zatražilo više od pet hiljada stanovnika\n[ Radio Jadran; Objavila: M.M ]\nU HERCEG NOVOM 17. 02. 2019. 10:04 >> 09:34 0\nPravo na materijalno obezbjeđenje porodice preko Centra za socijalni rad u Herceg Novom u decembru 2018. godine koristilo je 50 porodica sa 93 člana. U odnosu na 2017. godinu, kada je ovo pravo koristilo 68 porodica i 184 lica, evidentno je smanjenje za 18 porodica.\nKako su za Radio Jadran kazali u Centru, ukupan broj podnijetih zahtjeva i pisanih podnesaka za ostvarivanje prava iz oblasti socijalne i dječije zaštite, u 2018. godini je iznosio 5.422.\nMinistarstvo rada i socijalnog staranja je preko Centra za socijani rad Herceg Novi obezbijedilo zimovanje za djecu čiji su roditelji korisnici materijalnog obezbjeđenja, u periodu od 15. do 22. januara na Ivanovim koritima, gdje je boravilo 14-oro djece.\nCentar za socijalni rad je prostorije i usluge omogućio pristupačnijim za lica sa oštećenjem vida, gdje su obezbijeđeni i postavljeni vodiči, natpisi i štampana osnovna prava iz oblasti socijalne i dječije zaštite na Brajevom pismu.\nAktueni projekti: „Krizni centar za žrtve porodičnog nasilja“, „Porodični saradnik“ , „Svako dijete treba porodicu“\nCentar za socijalni rad je u saradnji sa Ministarstvom rada i socijalnog staranja i uz podršku UNDP-a u 2018. godini realizovao projekat – urgentni smještaj za žrtve porodičnog nasilja za teritoriju opštine Herceg Novi, čija će realizacija biti nastavljena i u 2019.\n"Žrtvama je pružena intenzivna psiho-socijalna podrška i razvijen plan daljih aktivnosti i procedura, uz punu participaciju žrtve. Tokom trajanja urgentnog smještaja za žrtve porodičnog nasilja su obezbjeđeni i neophodni uslovi za nesmetano zadovoljenje osnovnih životnih potreba ( ishrana, održavanje higijene, odjeća i obuća i drugo) ", kažu u Centru ne precizirajući broj žrtava.\nCilj projekta „Porodični saradnik“, koji Centar sprovodi u saradnji i partnerstvu sa NVO „Porodični centar“ iz Kotora, je preveniranje izmještanja djece iz bioloških porodica. Ovu uslugu ukupno koristi 5 porodica u Herceg Novom.\nAktivnosti i usluge: Zabrana tjelesnog kažnjavanja djece\nTokom 2019. godine Centar za socijalni rad Herceg Novi će nastaviti da obavlja preventivne aktivnosti u lokalnoj zajednici kroz savjetodavno –terapijske radionice u školama, akcentujući zabranu tjelesnog kažnjavanja djece.\nU lokalnoj zajednici planirani su dani otvorenih vrata za razvoj usluge hraniteljstva, kojima će biti prezentovana mogućnost da se postane hranitelj.\nU Centru za socijalni rad Herceg Novi se sprovode i usluge neodložne intervencije radi osiguranja bezbjednosti u situacijama koje ugrožavaju život, zdravlje i razvoj korisnika, a obezbjeđuju se 24 sata dnevno. Ove usluge pruža Centar za socijalni rad uz obaveznu saradnju sa drugim nadležnim organima i službama.\nSvaki korisnik usluga u Centru za socijalni rad dobija svog voditelja slučaja, koji se, samostalno ili uz formiranje tima, pažljivo stara da kroz sve stručne postupke i procedure, kao i izbor određenih usluga, budu uvažene korisnikove potrebe i najbolji interesi, uz obezbjeđivanje uslova za punu participaciju korisnika u svim fazama postupka.\nNa kraju 2018. godine 7 srodničkih i 2 nesrodničke hraniteljske porodice u Herceg Novom pružale su usluge porodičnog smještaja-hraniteljstva djeci bez roditeljskog staranja i djeci bez adekvatne roditeljske brige.\nUsluga porodičnog smještaja-hraniteljstva i porodičnog smještaja obezbjeđuje se djeci i mladima, odnosno odraslim i starim licima, u skladu sa zakonom o socijalnoj i dječijoj zaštiti i zakonom kojim se uređuju porodični odnosi.\nPružalac usluge porodičnog smještaja-hraniteljstva i porodičnog smještaja ima pravo na stručnu podršku, kao i određenu naknadu troškova smještaja korisnika, shodno zakonskim odredbama.\nLani su u Centru bili angažovani na 57 slučajeva u oblasti starateljstva.


I Ministarstvo turizma i ekologije u novoj vladi\nMeđunarodni centar za razvoj turizma i ugostiteljstva - SACEN International pokrenuo je inicijativu za formiranje Ministarstva za turizam ekologiju i ugostiteljstvo u novoj Vladi Srbije.\nBEOGRAD - Međunarodni centar za razvoj turizma i ugostiteljstva - SACEN International pokrenuo je inicijativu za formiranje Ministarstva za turizam,ekologiju i ugostiteljstvo u novoj Vladi Srbije.\nKako je Tanjugu rekao predsednik SACEN International Dragan Gligorijević, inicijativa je pokrenuta početkom maja na sednici Upravnog odbora i Skupštine, uz podršku čitave ugostiteljsko-turističke privrede Srbije, strukovnih udruženja, privrednih komora i sindikata.\nGligorijević je kazao da su o ovoj inicijativi obavešteni premijer Aleksandar Vučić.\nKako se navodi u saopštenju ove organizacije, turizam je multidisciplinarna privredna grana, veoma važna za razvoj Srbije kao države regiona Jugoistočne Evrope.\nSagledavajući postojeće raspoložive prirodne resurse sa dodatnim manjim ili većim investicijama, ova privredna grana Srbije može se podići na zavidni nivo.\nČinjenica je da je broj zaposlenih u turizmu u ovom trenutku veći od 120.000, novim projektima i osposobljavanjem postojećih objekata, kao i praveći poželjne celine, može se podići nivo zaposlenih za još 20-30 hiljada, što može biti od velikog značaja za Srbiju.\nSamim tim, podizanje kvaliteta usluga i stvaranjem prijatnog ambijenta podiže se, kako dinarski, tako i devizni priliv od turizma.\nDobrom promocijom, to doprinosi stvaranju pozitivnog imidža zemlje i zato je neophodno razvijati vidove turizma za koje postoje optimalni uslovi i zahtevi tražnje, selektivno i po prioritetima.\nStoga, od suštinske je važnosti da imamo efikasno Ministarstvo turizma sa jakom turističkom inspekcijom, sa turističkim info pultovima u emitivnim zemljama Evropske Unije, čiji je zadatak promocija receptivnog turizma Srbije, navodi se u saopštenju.


Energyobserver - BALKAN / SERWER: ZAPAD PRITIŠĆE KOSOVO NA DOGOVOR SA SRBIJOM\nAmerički stručnjak za Balkan Daniel Serwer izjavio je da će Evropljani i Amerikanci vršiti jak pritisak na Kosovo da postigne dogovor sa Srbijom prije izbora na proljeće 2020. godine i da Kosovo mora biti spremno odbiti svaki sporazum koji krši njegov teritorijalni integritet.\nU tekstu koji je objavio na svom blogu, on je naveo da "ne vidi nikakvu prednost za Kosovo ako popusti pod tim pritiskom", prenosi Beta Glas Amerike.\n"Kosovo mora biti spremno da odbije loš sporazum kako bi postigo dobar. Loš sporazum je svaki koji krši suverenitet i teritorijalni integritet zemlje, a dobar sporazum bi obezbijedio dovoljan stepen decentralizacije i manjinskim zajednicama omogućio da upravljaju svojim sredinama", naveo je Serwer, profesor Univerziteta "Johns Hopkins" u Washingtonu.\n'Etnički nacionalista Richard Grenell'\nOn je napisao da mu nije jasno zbog čega je SAD imenovao dvojicu izaslanika za proces normalizacije odnosa Srbije i Kosova i da smatra da to više odražava konfuziju nego namjeru.\nZamjenik pomoćnika američkog državnog sekretara Matthew Palmer imenovan je za specijalnog predstavnika državnog sekretara za Zapadni Balkan, dok je ambasador SAD-a u Njemačkoj Richard Grenell imenovan za specijalnog izaslanika Bijele kuće za dijalog Srbije i Kosova.\n"Ne bi me iznenadilo da etnički nacionalista ambasador Grenell, koji je već uradio sve što može uvrijediti vladu Njemačke, pokuša oživjeti propalu ideju o razmjeni teritorija", naveo je Serwer i ponovio da je za stabilnost regije ključno da se granice ne crtaju po etničkim linijama.\nOn je upozorio Kosovo i Albaniju da napuste ideju o "velikoj Albaniji".\n'Francuska i Holandija trebaju se stidjeti'\n"Washington i Brisel će nastaviti nedvosmisleno odbacivati ideju o 'velikoj Albaniji', koja bi uzrokovala nestabilnost. Mudra odluka za Albaniju i Kosovo bila bi da riješe unutaršnje probleme unutar postojećih granica, da održavaju dobre odnose sa susjedima i bliske kulturološke veze s Albancima koji žive u drugim zemljama", naveo je američki profesor.\nOn je kritizirao novo odlaganje otvaranja pristupnih pregovora Evropske unije sa Sjevernom Makedonijom i Albanijom, rekavši da se "Francuska i Holandija trebaju stidjeti" zbog toga što su uradile Skoplju i Tirani.


KIM radiju isključena struja\nBez najave i prethodnog upozorenja KIM radiju je jutros isključena struja. Osim KIM radija stuja je isključena i odeljenju Biblioteke u Čaglavici, Ambulanti, i Minimarketu koji se takođe nalaze u sklopu Doma kulture.\nPetočlana ekipa radnika KEK-a isključila je KIM radiju struju u vreme trajanja informativne emisije oko 9:40 sati bez prethodne najave, opomene i upozorenja. Radnici KEK-a koji se nisu predstavili imenom i prezimenom su nakon isključenja struje i završetka informativne emisije novinarima ponudili potvrdu o isključenju uz obrazloženje da postoje „velika dugovanja“. Molbu novinara da sačekaju nekoliko minuta na dolazak nadležnih na radiju koji će im na uvid predati potvrdu o redovnom plaćanju električne energije, pošto se obaveze uredno izmiruju od započinjanja naplate i dobijanja računa, oni nisu prihvatili a potom promenili iskaz rekavši da je reč o „nekom preskočenom računu iz 2009. godine“. Uz drsko ponašanje i viku ostavili su u hodniku potvrdu o isključenju u kojoj stoji „potrošač se isključuje zbog neplaćenog duga od 134 evra“, bez objašnjenja za koji period. Naši pokušaji da dobijemo objašnjenje od nadležnih u KEK-u nisu uspeli jer niko od službenika nije želeo da govori srpski. Radio KIM trenutno radi koresteći agregat koji je zbog zastarelosti i višegodišnjeg rada u vreme restrikcija stuje više puta remontovan i u veoma je lošem stanju.\n19.10.2021 Posmatračka misija EU: Srpska lista vršila pritisak na birače (586)\n19.10.2021 Vučić: Niko nije terao ljude na Kosovu da glasaju (163)


Druženje sa Star Wars junacima – CLUBBING.RS\nDruženje sa Star Wars junacima\nFebruary 3, 2012 • No Comments •Film\nTokom 4. i 5. februara u food courtu posetioci će moći da se druže sa Dartom Vejderom, Džedajima, Čubakom i ostalim herojima.\nPremijera prve epizode jednog od najpoznatijih filmskih serijala u 3D-u zakazana je za 8. februar u 20 časova u bioskopu „Cineplexx“. Od 9. februara film će biti na redovnom bioskopskom repertoaru.\nPovodom premijere filma „Star Wars epizoda I: fantomska pretnja 3D“ posetioci food courta u UšćeShopping Centeru moći će tokom predstojećeg vikenda da pogledaju izložbu namenjenu ovom filmu od 10 do 22h, ali i da se druže sa Dartom Vejderom, Džedajima, Čubakom i ostalim herojima poznatog filmskog serijala od 17 do 20h.\nOva epizoda sage „Star Wars“ nikada do sada nije prikazana u našim bioskopima, te će sada publika imati priliku da je vidi ne samo u 3D tehnici, već i po prvi put na velikom platnu.\nSmeštena u „dalekoj, dalekoj galaksiji“, saga „Star Wars“ je kao stvorena za 3D iskustvo, a epizoda „Fantomska pretnja“ obiluje nekim od najuzbudljivijih i najspektakularnijih scena iz sage – od invazije Nabe, preko potera u svemiru, do bitke svetlosnim mačevima između Darta Mola i Džedaja. Konverzija filma u 3D urađena je sa krajnjim poštovanjem prema izvornom materijalu i prema tehnološkim izvedbama i umetničkim zamislima autora.\nProces prebacivanja prve epizode nadgledao je reditelj Džordž Lukas, a odgovoran za ceo proces bio je Džon Nol, supervizor vizuelnih efekata u kompaniji „Industrial Light & Magic“. Ceo proces pretvaranja u 3D urađen je tako da se sačuvaju svi detalji filma i da film izgleda prirodno, a treća dimenzija omogućava gledaocima da na pravi način dožive „Star Wars“ univerzum.


Dan online - Podgoricom: Pijaca se pojavila u budžetu - 2020-11-24\nPodgoricom TOKOM SLEDEĆE GODINE OPŠTINA GOLUBOVCI OD GLAVNOG GRADA DOBIJA PREKO TRI MILIONA EURA, OPOZICIJA SMATRA DA ZASLUŽUJU VIŠE\nKrstović: Može i mora bolje za Zetu Pijaca se pojavila u budžetu Planiraju 700.000 eura za saobraćajnicu Golubovci-Matagužima,a fazu tri i četiri koje su već izgrađene. Ili je greška ili će ponovo da rade iste dionice, kaže Luka Krstović\nOpštini u okviru Glavnog grada - Golubovci za narednu godinu iz budžeta Glavnog grada biće transferisano za operativne troškove 1.109.000 eura, dok će za kapitalne projekte biti opredijljeno 1.925.000 eura. Tako su za rješavanje imovinsko pravnih odnosa predvidjeli 225.000 eura, a za izgradnju saobraćajnice Trešnjica-Mataguži, treća i četvrta faza 700.000, dok je za izgradnju saobraćajnice do Centralne kapele Golubovci planirano 200.000 eura. Za hidrotehničku infrastrukturu planirali su 150.000, za uređenje riječnih korita 10.000, a zelenih površina 100.000 eura. Nacrtom budžeta Glavnog grada za 2021. godinu planirali su da Opštini Golubovci za rasvjetu transferišu 100.000, uređenje groblja 30.000, izradu tehničke dokumentacije 50.000, izgradnju centralnog trga u Anovima 120.000 eura, izgradnju dnevnog boravka za stara lica 150.000, izgradnju zelene pijace 50.000, investiciono održavanje objekata 20.000 eura, koliko i za uređenje sportskih terena. Rebalansom budžeta za ovu godinu Glavni grad je za Opštini Golubovci za operativne troškove transferisao 1.036.000 eura, što je bilo za 73.000 eura manje nego za sledeću godinu.\n– Pojavile su se prve informacije o tome kako će izgledati budžet Zete za nastupajuću godinu, po istom principu kao i ranije. Potrošačke jedinice Opštine u okviru Glavnog grada će dobiti iznose u onoliko obimu koliko to odluči Glavni grad, svakako višestruko nižem od potrebnog. Operativni segment budžeta, koji se realizuje u apsolutnom procentu, u nacrtu prikazan je pod stavkom transferi opštinama. Ne bilježi značajnija odstupanja u odnosu na prethodne godine. Veću pažnju privlači kapitalni dio budžeta, koji je pun nejasnoća. Najprije, planiraju se sredstva od 700.000 eura za saobraćajnicu Golubovci-Matagužima i to za fazu tri i četiri koje su već izgrađene. Da li je u pitanju greška u nacrtu, ili će se nešto raditi ponovo na tim dionicama ostaje da se vidi. Planiraju se sredstva za zelenu pijacu, a ne znamo ni gdje će biti pozicionirana. Gradiće se i saobraćajnica ka centralnom groblju, ali je jasno da se sa namijenjenim sredstvima za tu stavku ne može graditi onako kako predviđa planski dokument čija je jedna od karakteristika i izgradnja podvožnjaka – rekao je Luka Krstović, odbornik u Skupštini opštine Golubovci.\nOdbornik DPS-a Marko Kračković nije želio detaljno da prokomentariše planiranje projekte za Zetu u nacrtu budžeta Glavnog grada za sledeću godinu.\n– S obzirom na to da je riječ o nacrtu, koji je još na javnoj raspravi, ne bih komentarisao. Kad budžet za narednu godinu bude definitivno usvojen, možemo pričati – naveo je Kračković.


Rusija: Američke sankcije neće zaustaviti „Severni tok 2“ - Sputnjik Srbija\nRusija: Američke sankcije neće zaustaviti „Severni tok 2“\n11:54 23.12.2019 (osveženo 11:57 23.12.2019) Preuzmite kraći link\nAmeričke sankcije protiv gasovoda „Severni tok 2“ mogle bi da uspore njegovu izgradnju, ali ne i da obustave projekat, rekao je stalni predstavnik Rusije pri Evropskoj uniji Vladimir Čižov.\n„Do čega će to dovesti? Verovatno do odlaganja, ali neće obustaviti projekat. Ovde se radi o pokušajima da se nekako oteža realizacija projekta“, istakao je Čižov.\nPrema njegovim rečima, oni koji su želeli da spreče izgradnju gasovoda, kasno su se toga dosetili.\n„Bilo kako bilo, nije bilo vremena za izradu posebnog nacrta zakona u Kongresu SAD. Štaviše, i da su uspeli da ga sastave, šanse za njegovo usvajanje bile bi male. Zbog toga su se lukavo dosetili i uključili ga u vojni budžet, jer su računali da niko neće osporiti budžet za odbranu zbog jednog paragrafa“, objašnjava Čižov.\nPredsednik SAD Donald Tramp potpisao je odbrambeni budžet za 2020. godinu, u koji su uključena i sredstva za „suprotstavljanje Rusiji“, sankcije protiv „Severnog toka 2“ i vojna pomoć Ukrajini. Dokument podrazumeva i produžavanje Sporazuma o strateškom ofanzivnom naoružanju — u interesu SAD.\nProjekat „Severni tok 2“ podrazumeva izgradnju dva kraka gasovoda, ukupnog kapaciteta pedeset pet milijardi kubnih metara gasa godišnje, od obale Rusije, preko Baltičkog mora, do Nemačke. Novi cevovod treba da bude izgrađen pored „Severnog toka“.\nIzgradnji gasovoda protivila se Ukrajina, koja se plaši da će izgubiti prihode od tranzita ruskog gasa, kao i Sjedinjene Američke Države, koje imaju ambiciozne planove o izvozu tečnog prirodnog gasa u Evropu. Osim njih i Letonija, Litvanija i Poljska smatraju da je ovo politički projekat. Međutim, Nemačka je ta koja svesrdno podržava ovaj projekat.\namerika, vojni budžet, sankcije, Severni tok 2


Junajted grupa: Nula dinara za N1 dok Telekom ne želi da pokaže ugovore sa ostalim kanalima - Ekonomija - Dnevni list Danas\nPočetna » Ekonomija » Junajted grupa: Nula dinara za N1 dok Telekom ne želi da pokaže ugovore sa ostalim kanalima\nJunajted (United) gupa danas je saopštila da ni Telekom ni vlast u Srbiji nemaju nikakvo ni zakonsko ni moralno pravo da nude besplatnu distribuciju njenog kanala N1 u trenutku kada postoji javna ponuda svim operatorima.\n4Piše: Beta 03. februara 2020. 13.27\n„U svakom trenutku imaju mogućnost da kanal N1 emituju u 800.000 domova prihvatanjem javne ponude“, navodi se u saopštenju Junajteda povodom ponude Telekoma Srbija da besplatno emituje program N1 dok se ne postigne dogovor sa Junajtedom o ceni emitovanja.\nDodaje se da „program koji prave novinari i urednici N1, po proceni rukovodstva Telekoma, vredi nula dinara, a za sve ostale kablovske televizije bliske vlasti Telekom izdvaja desetine miliona evra na potpuno netransparentan način, krijući cene od građana“.\n„Telekom ne želi da za kredibilno i istinito novinarstvo po kojem je poznat N1 plati manje od 50 dinara po korisniku, ali zato oko 50 miliona evra izdvaja za potrebe kablovskih televizija ili tabloida poput Kopernikusa, Pinka, Kurira i kanala jednog estradnog pevača“, navela je Junajted grupa.\n„Obmanama javnosti koje čine državni funkcioneri i Telekom izgleda nema kraja, jer pokušavaju da potcene rezultate rada naših zaposlenih tvrdeći da N1 nije gledan, iako je po svim zvaničnim podacima na visokom drugom mestu kablovskih kanala“, istakla je Junated grupa navodeći da je sve što „koordinisano trenutno rade vlast u Srbiji i državno preduzeće Telekom“ usmereno potpuni progon te kompanije koja ne želi da bude „deo bilo čijih političkih igara“.\njunajted grupa, telekomBeograd\n03. februara 2020. u 15.56\nKo se iole razume u matematiku shvata da ako bi kanali bili placani po 0,4 eura koliko vi trazite za N1,a operateri u ponudi imaju bar 100 kanala,to bi bilo oko 50 eura,samo za televiziju.Plus internet i telefon.Ocigledno mislite da je narod toliko glup,medjutim varate se.Svi znaju koliko prosecno kosta tv paket.\n03. februara 2020. u 19.15\nPredraze, veoma su precizne statistike gledanosti pojedinih kanala. Ne mozete da uporedjujete RTS 1 i TV Caribrod po gledanosti, razlika je milionska. Tako i cene nisu iste za N1 i Pink, Prvu itd u odnosu na male lokalne televizije koje , btw, retko ko uopste gleda…ali popunjavaju broj kanala operateru.\n03. februara 2020. u 18.44\nNiko od Vas ne traži ništa besplarno doveka, već dok ne ponudite paket koji su provajderi imali do sada, 17 kanala. Da je Vaš interes gledanost Vi biste odmah našli način za dogovor. Vama smeta to, da ako date te programe, njihova gledanost će prevazići Vašu, pa zato ne date.\n03. februara 2020. u 20.43\nStrane agenture bi jos da ih gradjani Srbije placaju!!! (a nisu se ni prijavile kao takve vec se izmotavaju na nekakavo novinarstvo). Uzgred budi receno Luksemburg je poznat kao vrsta poreskog raja….


Venera u jarcu – značenje\nVečernjača, Danica ili Venera, jeste jedna od tri najsjajnije zvezde u Zemljinoj orbiti, te ona i izlazi i zalazi sa Suncem, a prati Mesec, i spada u svetle zvezde u Zodijaku.\nKako je njena osobina svetlost, Venera sama po sebi jeste predodređena da znacima u čijoj se Zodijačkoj astralnoj kući nađe, donosi i utiče na aspekt ljubavi, dobrote i unutrašnjih vrlina i/ili stabilnosti, mada sve to zavisi da li je sama planeta dominantna i da li je u „dobrom ili u lošem aspektu“ u astralnom polju.\nGeneralno se smatra da je Venera „ženski aspekt života“, te da bez obzira na pol i na znak u horoskopu ova planeta jeste opredeljena da donosi neke te ženske osobine, pre svega ljubav i romantiku, estetiku, dobrotu, ljubaznost i strastvenost.\nMuškarci sa Venerom u jarcu – osnovne odlike i karakteristike životnih aspekata\nOsobe koje su prema horoskopu muškarci sa Venerom u jarcu, svesni su svojih kvaliteta i zaista duboko emotivni, ali strogo kontrolišu i retko otvoreno ispoljavaju svoja osećanja.\nNekada ove osobe deluju veoma hladne i rezervisane, ali su zapravo vrlo prijemčive, uvek zaista svakome spremne da pomognu i odlični su prijatelji i oslonac u svakoj situaciji.\nMuškarci sa Venerom u jarcu, imaju problem jer uvek između posla i ljubavi, daju prednost radu i zbog toga često u sebi pate ali se trude da to potisnu i da se ponašaju kao da im emotivnog života ne manjka.\nOpšte karakteristike muškarca sa Venerom u jarcu\nOsobe ove astralne kombinacije, skloni su da veoma moralno i ozbiljno shvataju sve obaveze koje imaju, pa tako i vezu ioli brak smatraju veoma odgovornim stanjem, i tako im i pristupaju.\nNekada su muškarci sa Venerom u jarcu nesigurni u sebe i skloni da se dvoume, ali nikada to neće pokazati, jer ne vole da drugi nprimete njihove mane i nedostatke.\nMuškarci sa Venerom u jarcu, nisu baš zaljubljive prirode ali umeju da se iskreno za nekoga zaista vežu, i u braku su verni i odani čak i kada ljubav prođe, i ostaju sa partneropm iz osećaja dužnosti i obaveze.\nOve osobe za prijatelje biraju sebi ravne, obrazovane i inteligentne osobe, i imaju nekada velike komplekse više vrednosti, pa ne vole da se druže sa bilo kim, i sujetni su i nekada umeju da budu oholi.\nMuškarci sa Venerom u jarcu – ljubavni aspekt\nU aspektu ljubavi, muškarci sa Venerom u jarcu veoima su oprezni i teško pokazuju emocije, mada su dosta verni i odani jednom partneru, i nikako nemaju tendenciju da stupaju u neke paralelne veze.\nPo prirodi ove osobe nbisu avantruristi, te kada traže partnera, uvek razmatraju vezu vrlo ozbiljno i u njoj traže potencijal za brak i osnivanje porodice.\nMada su muškarci sa Venerom u jarcu, vrlo i senzibilne i romantične osobe, oni se trude da to potisnu i sakriju, jer smatraju da su emocije smetnja racionalnom razmišljanju i delanju, pa ne žele da im one pomute razum.\nOni koji žele da osvoje muškarce sa Venerom u jarcu, moraju zaista da se potrude da ga odlično upoznaju ni da prepoznaju njegove želje i način razmišljanja, jer su ove osobe dosta teške za bilo kakav vid odnosa, jer se ne otvaraju olako i tek kada nekome bezrezervno veruju, pokazuju svoju i nežnu i strastvenu stranu.\nMuškarci sa Venerom u jarcu – poslovni aspekt\nMuškarci sa Venerom u jarcu pravi su karijeristi, vole da zarade i novac ali da ostvare baš dobru poziciju, i njima je posao uvek na prvom mestu, pa su dobro organizovani i ne mešaju emocije sa radom.\nNekada se može desiti da se muškarci sa Venerom u jarcu, ponašaju labilnije u svojim odlukama, pa da pribegnu i tome da slažu kako bi nešto ostvarili, te im je to jedna od loših karakternih crta.\nOve osobe ne vole da im se bilo ko meša u posao i odluke, ljute se kada njihove ideje nisu uvek i prihvaćene kao najbolje, teže uvek da dominiraju u svakoj situaciji i da ostave što bolji utisak, a kada pogreše ili ne uspeju, skloni su da zapadnu u stanje depresije i da ne mogu da se lako opet pokrenu napred.\nMuškarci sa Venerom u jarcu – zdravstveni aspekt\nKada je u pitanju zdravlje, muškarci sa Venerom u jarcu imaju česte kožne probleme, kao i neke manifestacije na zglobovima još od ranog detinjstva, te probleme sa kičmom i generalno slabim imunitetom.\nTakođe, osobe ove astralne kombinacije, mogu da pate od problema vezanih za rad jetre ili bubrega, te da imaju ozbiljne manifestacije u vezi sa velikim nervima ili kičmenim živcima.\nŽene sa Venerom u jarcu – osnovne odlike i karakteristike životnih aspekata\nOsobe ove astralne kombinacije su dosta hladne, stabilne ličnosti, ne vole da se sa bilo kim nikada preterano zbližavaju, i uvek drže jednu distancu i sa prijateljima i čak i sa emotivnuim partnerima, pa deluju hladno i proračunato.\nŽene sa Venerom u jarcu, biraju emotivne partnere sa kojima mogu ostvariti stabilan odnos, u kome je više dominantna vernost i poštovanje nego ljubav i izražavanje emocija.\nOsobama koje su ovakve astralne kombinacije, važna je karijera, stabilnost i opšta sigurnost u životu, pa ne vole ni u čemu da preterano rizikuju, te rade sve po nekom šablonu, i ne vole ni avanture ni neka iznenađenja i smatraju ih posve i nepotrebnim i neprijatnim.\nOpšte karakteristike žena sa Venerom u jarcu\nŽene sa Venerom u jarcu, najčešće vole uticaj i moć, pa oko sebe imaju veoma važne prijatelje, ali su i same sklone da teže liderskim pozicijama i centralnom mestu u društvu.\nNekada žene sa Venerom u jarcu, pokušavaju da udovolje drugima, i ne misle na sebe, pa su sklone da preuveličavaju ili čak i da slažu, i ne umeju da se tu zaustave, već svoje laži dodatno produbljuju i u njih počinju da veruju i same.\nOsobe ove astralne kombinacije, vole ljude kojima mogu da veruju, te nikako ne praštaju bilo kakvu vrstu izdaje ili proneverenog poverenja, veoma su sujetne i tvdoglave, teško opraštaju i još teže zaboravljaju nepravdu koja im se pričini.\nGeneralno je poznato i to da su žene sa Venerom u jarcu, po malo i asocijalne i nisu preterano druželjubive, pa teško sklapaju i nova poznanstva i ostvaruju prijateljstva, jer pre svega ne veruju ljudima.\nŽene sa Venerom u jarcu, nisu preterano lepe spoljašnjosti, ali vode računa o sebi, i pate u životu jer imaju po malo muškobanjastu građu, te se trude da sve to nadomeste jednim damskim stilom, i obrazovanjem kome posvećuju puno pažnje i vremena.\nŽene sa Venerom u jarcu – ljubavni aspekt\nU ljubavi su žene sa Venerom u jarcu, sklone da flertuju i da se zaljubljuju lako i brzo, no ipak u pogrešne partnere koji im laskaju, i koji su od njih fizički lepši i atraktivniji, jer imaju jedan vid kompleksa što nisu lepotice, i nisu fizički atraktivne muškarcima.\nNo, kada jednom žene sa Venerom u jarcu postanu zrelije, one traže partnera za vezu ili brak u kojima one mogu da budu dominantne, i da sve bude po njihovim pravilima, ali ne vole nikada nametanje obaveze, jer im je nezavisnost i sloboda veoma važna stavka.\nU braku su žene sa Venerom u jarcu, izuzetno odane i verne supruge, oslične su kao majke i pokazuju svu pažnju i ljubav svom potomstvu, a imaju i sklonost da se platonski zaljube u nekog drugog muškarca, ali nikada svog partnera ne varaju i ne stupaju u paralelne veze i avanture.\nŽene sa Venerom u jarcu, imaju sklonosti da pate za nekim prošlim ljubavima, i da se povlače u sebe, te da ne uspevaju da se dugo oporave od nekih propalih veza, a svaki krah u braku ili pak i u emotivnom odnosu prebacuju na sebe i smatraju da je neka greška u njima, i partnere pamte samo po dobrim stvarima, a loše jako brzo zaboravljaju.\nŽene sa Venerom u jarcu – poslovni aspekt\nŽene sa Venerom u jarcu, u poslu su veoma posvećene i pedantne, veliki su karijeristi, i novac im je vrlo bitan, mada mogu da se snađu i bez njega, kada je nužno i potrebno, i umeju da budu vrlo skromne, iako po prirodi vole da uživaju i veliki su konformisti.\nOsobe ove astralne kombinacije, vrlo su vredne i uporne, ali nekada imaju problem da rade one poslove koji nisu dovoljno „društveno bitni“ i na kojima ne mogu da se istaknu, jer pate stalo do toga da ostvare uticaj i poziciju u društvu, i da im okolina zavidi i da im se divi.\nPoznato je i to da žene sa Venerom u jarcu, idu iz jedne u drugu krajnost, pa su ili sasvim uspešne i obrazovane, na odličnim pozicijama i sa odličnom zaradom, ili su ipak neuspele i postale stalno osuđene na neki honorarni posao, jer nisu spremne na preduzimanje nekih radikalnijih koraka kako bi nešto promenile.\nDakle, ove osobe teško prihvataju promene, imaju određene navike i stavove kojih se tvrdoglavo pridržavaju, i to ih u poslu dosta košta i usporava u napredovanju, ali im utiče i na druge životne aspekte.\nŽene sa Venerom u jarcu – zdravstveni aspekt\nŽene sa Venerom u jarcu su po pitanju zdravlja vrlo sklone infekcijama respiratornih organa, jer imaju jako slab imunitet, i nisu baš posvećene sebi i svom zdravlju, te se retko i kontrolišu i odlaze kod lekara.\nTakođe, ove osobe mogu imati probleme sa kičmom i zglobovima, jer su pre svega lenje i ne vole da vežbaju, hrane se nezdravo i sklone su gojenju, ali im to zbog visine i same konstitucije nikada nije drastično primetno.\nPoznato je takođe, da su žene sa Venerom u jarcu sklone čestim promenama raspoloženja i da idu iz jedne u drugu krajnost, te su nekada euforične a nekada depresivne, i sve shvataju baš i nekako preterano lično, pa im to na psihu značajno utiče, ali se retko javljaju lekaru za stručnu pomoć.


Isti savet važi i za sve one koji imaju posao, a nisu zadovoljni.\nI u jednom i u drugom slučaju, bolje je da vreme prođe u organizovanju i širenju sopstvenog, što da ne i udruženog posla, pa makar i u sopstvenoj kući. Pružanjem različitih usluga (zanatskih, uslužnih, proizvodnih, turističke, internet…) širom planete ljudi zarađuju osnovna ili dodatna sredstva za život i što je najbitnije gazduju svojim vremenom. Ovakav način poslovanja u značajnoj meri je rasprostranjen i kod nas, mada hteli mi to da prihvatimo ili ne, najčešće u sivoj ekonomiji, jer ljudi naprosto nemaju dovoljno hrabrosti da zagrizu i samostalno registruju delatnost plašeći se prvenstveno da li će moći da namire sve troškove i da im pri tom ostane jedna solidna plata.\nSve ima svoju cenu i ovi troškovi ne moraju biti bauk i prepreka za legalan rad, oni donose lakšu prođu na legalnom tržištu poslovanja, mogućnost povlačenja kreditnih sredstava iz različitih programa. Internet može da bude od velike koristi kako bi se saznale sve pojedinosti o registrovanju delatnosti (primer Agencija za privredne registre). Putem „neta” mogu da se rade različiti poslovi., a jedan od njih je prebacivanje dokumenta iz papirnog u elektronski oblik ili prekucavanje dokumenata pisanih rukom, prebacivanje audio i video kasete u odgovarajuće formate, kao i skeniranje i obrada fotografija....Podrazumeva se dobro poznavanje različitih programa, prihvatljive cena usluga i dobro osmišljen način reklamiranja.\nIdeje za sopstveni biznis\nDobar predlog ljudi koji se bave profesionalnom orijentacijom je komercijalni servis zanatlija, jer ljudi svakodnevno imaju potrebu za nekom popravkom. Za posao su dovoljan jedan čovek (osnivač-menadžer), agencija registrovana u sopstvenom domu (usluge se pružaju terenski, kod klijenta), mobilni telefon sa specifičnim brojem (lak za pamćenje), korektan ugovor sa zanatlijama (rad sa sopstvenim alatom) i fiksne cene usluga konkurentne na tržištu, a uz dobru organizaciju rada i neizbežnu reklamu, ulog se može vratiti za mesec dana. Po sličnom sistemu može se udružiti nekoliko zanatlija u registraciju mobilnog servisa. Poslovi u kojima žene danas mogu da zarade kod kuće ili uzimanjem u zakup manjeg poslovnog prostora, su šnajderaj, izrada odevnih i dekorativnih predmeta tkanih na razboju, suvenira i nakita, proizvodnja kolača, različiti tipovi masaža, do marketinških usluga i posredovanja u prometu nekretnina.\nKako biti uspešan u životu - Jack Ma (Al...


Azerbejdžan zainteresovan za Luku Novi Sad - Bizlife.rs\nAzerbejdžan zainteresovan za Luku Novi Sad\n18:37 Novi Sad, 06/11/2011\nPrivrednici iz Azerbejdžana zainteresovani su za ulaganje u Luku Novi Sad i za još nekoliko većih investicionih projekata koje je taj grad spreman da ponudi.\nDržavna delegacija Azerbejdžana koju predvodi ministar ekonomskog razvoja Šahin Mustafajev potvrdila je zainteresovanost za ulaganja u infrastrukturne i druge projekte. Ambasador Azerbejdžana u Beogradu Eldar Hasanov je podsetio da dve države razvijaju strateške i partnerske odnose, za šta su posebno zaslužni predsednici dveju država.\nHasanov je napomenuo da velika azerbejdžanska političko-privredna delegacija, sa 75 članova od kojih je oko 50 predstavnika kompanija, boravi u Srbiji gde je učestvovala na Balkanskom poslovnom forumu u organizaciji Privredne komore Srbije i obavila niz razgovora pre svega radi jačanja ekonomske saradnje dveju zemalja.\nPrema Hasanovu, u poslednjih godinu dana robna razmena između Srbije i Azerbejdžana povećana četiri puta a u isto vreme investicije iz naftom i zermnim gasom bogate kavkasne zemlje u Srbiju porasle su 18 puta.\nOvih dana potpisani su konkretni trgovinski ugovori a razmatraju se i nova investiranja Srbije u Azerbejdžanu i obrnuto, rekao je Hasanov.\ninvesticije luka Srbija


Školski život bez faula - Novi Bečej - Online\nNakon što je program „Škola bez nasilja" uspešno realizovan u OŠ „Josif Marinković" biće proširen i na partnerske škole\nOsnovna škola „Josif Marinković" jedina je škola u našoj opštini u kojoj se realizuje program „Škola bez nasilja - ka sigurnom i podsticajnom okruženju za decu". Sertifikat o uspešnosti prevencije i smanjenja nasilja nad decom i među decom, kao i osnaživanje učenika da na nasilje reaguju, škola je dobila februara 2008. godine.\nUčenici ove škole, njihovi nastavnici, ali i roditelji aktivno su učestvovali u usklađivanju i formiranju prihvatljivog sistema ponašanja. Takođe su tačno definisane i utvrđene procedure i akcije, koje su pomogle da se odnosi u školi promene i poboljšaju.\nU cilju širenja iskustva sertifikovanih škola na škole u lokalnoj zajednici, OŠ „Josif Marinković" počela je da realizuje projekat „Živeti bez faula" koji će u narednom periodu obezbediti zdravo i sigurno okruženje za decu i mlade. Projekat je predstavljen OŠ „Miloje Čiplić" i OŠ „Milan Stančić-Uča". Zamišljeno je da ubuduće učenici komuniciraju preko funkcionisanja Vršnjačkih timova. Finansijska vrednost projekta „Živeti bez faula" iznosi 4.230 evra, a podrška za ostvarenje ovog školskog projekta obezbeđena je u okviru projekta "pružanje unapređenih usluga na lokalnom nivou - DILS", koji realizuje Vlada Republike Srbije i Ministarstvo prosvete, sredstvima Švedske banke, Međunarodne banke za obnovu i razvoj, IBRD Zajam broj 7510ZF.\nPrevious article: Evropsko priznanje Milivoju Vrebalovu\tPrev\nNext article: Dva predpraznična koncerta za Novobečejce\tNext\nPoljoprivreda 12 Bogdan Čiplić 8 Starački dom 24 Crveni krst 9 Kumane 32 Vranjevo 24 Zanati 1 Vasilije Ostroški 23 Kultura 16 Mirjana Tomić 1 Umetnost 34 Stevan Davidović 145 Tisa 19 Vladimir Glavaš 8


Ubrzati pomoć poljoprivredi - 381 vesti\nBy RedakcijaPosted on June 7, 2019\nStručnjak za poljoprivredu Milan Prostran kaže da država mora da pomogne poljoprivrednicima Srbije ustupanjem semena i goriva kako bi obnovili setvu kukuruza i ublažili štetu od nepogoda.\nOn je za Betu izjavio da je sada teško proceniti koliki je gubitak u poljoprivredi zbog poplava i grada jer je “taj postupak u Srbiji dosta spor”, ali bi šteta mogla biti velika, što će uticati i na rast bruto domaćeg proizvoda (BDP).\n“Država mora da odreši kesu i pomogne ratarima da obnove setvu kukuruza jer još postoji mogućnost da setvom nekih sorti ranih hibrida sa vegetacijom od 100 dana stignu do zime za berbu”, rekao je Prostran.\nPšenice će, kako je rekao, biti za domaće potrebe, ako do žetve ne bude novih nepogoda, a možda preostane i za izvoz jer je ove godine zasejana značajno veća površina pa će se gubitak, zbog prolećne suše i setve posle optimalnih rokova, “ispeglati”.\n“Država mora uložiti značajna sredstva u sisteme za odvodnjavanje, nekada su postojala tri, Dunav-Tisa-Dunav, sistem Morava i Ibar Lepenac, koji su se redovno održavali, a danas je dobar deo tih kanala zamuljen”, rekao je Prostran i dodao da je u Vojvodini postojalo 22.000 kilometara kanala.\n“Kiša je pomogla da se posle velike suše oporave pšenica, ječam, raž i uljana repica, i ako kiše ne bude u vreme žetve, kao prošle godine kada je zbog toga upropašćen kvalitet, biće viška za izvoz i pšenice i uljane repice”, rekao je Saković.\nIstakao je da Vojvodinavode nisu dobro uradile posao i obezbedile da se višak vode kanalima sprovede do reka, što je “napravilo probleme u Banatu”, ali da još nema podataka o procenama štete.\n“Sada zbog vlage očekujemo ubrzan rast ratarskih kultura, ali u pojedinim regionima može biti problema i da zbog raskvašenog zemljišta i nemogućnosti ulaska mehanizacije u njive, usevi ne budu zaštićeni od korovskih biljaka”, rekao je Saković.\nTag: kanali kukuruz odvodnjavanje poljoprivreda pomoć poljoprivredi poplave pšenica štete od poplava\nPrevious post: UniCredit banka poziva studente na praksu\nNext post: Osnovci u školama i posle nastave


DRAMA U FRANCUSKOJ: Zatvorenik uzeo za taoca upravnika zatvora\nRUSI GDE VAM JE ARMATA Zapadni analitičar: 2015 prikazali sedam tenkova, 192\t458\nPregovaranje u toku\n09.09.2015. 14:37h 21:46h\nVendan-le-Viej je maksimalno obezbeđena ustanova u kojoj se nalaze ljudi osuđeni na duge kazne\nPARIZ - Francuske vlasti saopštile su danas da je "izuzetno opasan zatvorenik", za kojeg se smatra da je naoružan, uzeo za taoca zamenika upravnika zatvora na severu Francuske.\nIncident se dogodio oko 11 časova u izolacionoj jedinici zatvora Vendan-le-Viej, saopštile su vlasti francuske pokrajine Pa-de-Kale, dodajući da je otmičar verovatno naoružan, prenela je agencija AFP.\nU saopštenju se navodi da su specijalne snage stigle u pomenuti zatvor kako bi "pregovarale sa otmičarem, a po potrebi i intervenisale".\nZatvor Vendan-le-Viej je maksimalno obezbeđena ustanova koja je tek izgrađena i puštena u upotrebu u septembru prošle godine. Prema podacima francuskog Ministarstva pravde, u tom zatvoru su smešteni "zatvorenici osuđeni na duge kazne zatvora", zbog čega ta institucija može da se pohvali "visoko sofisticiranim bezbednosnim karakteristikama".


Finansijski pomoći privrednicima koji trpe štetu | Privredna Komora Republike Srpske – Привредна комора Републике Српске – Chamber of Commerce and Industry of Republic Srpska\nBy Gordana Višekruna 18. марта 2020. Novosti, Novosti iz Komore, slide No Comments\nPredsjednik privredne komore Republike Srpske Borko Đurić rekao je da i sa nivoa BiH vlasti finansijski treba pomoći privrednicima koji svakim danom trpe štetu zbog pojave virusa korona.\nĐurić je rekao da podržava inicijative da se iz sredstava Centralne banke BiH obezbijedi novac za sanaciju štete privrednih subjekata u BiH.\nOn je rekao da je poseban problem koji treba rješavati pitanje plata radnika koji ne rade zbog uvedenih mjera nadležnih kada je riječ o virusu.\n„Mnoge države su za rješavanje ovih problema izdvojile desetine milijardi evra, a mi ne smijemo sebi dozvoliti da problem plata radnika, koji ne rade zbog uvedenih mjera, bude prepušten samo poslodavcima. Mislim da država treba da pomogne po cijenu odricanja od nekih drugih stvari i na tome ćemo insistirati. To je važno da poslodavci zadrže zaposlene na poslu, ali da im se pomogne je ove probleme ne mogu sami iznijeti“, rekao je Đurić.\nOn je rekao da je pojava virusa korona ozbiljan problem za privrednike u Srpskoj, a posebno one koji zavise od sirovina iz inostranstva, te tamo izvoze svoju robu.\n„Jedan broj njih koji su povezani sa Italijom i tamošnjim firmama je, nažalost, u tom smislu zatvorio svoje pogone. Niko ne može predvidjeti koliko će ova kriza da traje, ali nam ostaje da zajednički i pravovremeno tražimo najbolja rješenja“, rekao je Đurić.\nOn je rekao da uvedene mjere nadležnih na suzbijanju virusa korona treba prilagođavati privredi da bi ona što lakše prebrodila aktuelne probleme.\nĐurić je rekao da im se do sada javilo 188 privrednih društava koja su predočila aktuelne probleme na čijem rješavanju se radi i biće rađeno.\n„Radiće se i na rješavanju problema nedostatka zaštitnih sredstava i sredstava za dezingekciju, čije je nabavljanje otežano. Takođe, iz metalskog sektora imaju problem sa maskama za varioce i lakirere“, naveo je Đurić.\nOn je dodao da neki privrednici, zbog smanjenog obima posla, imaju problem sa izvršavanjem finansijskih obaveza prema lizing kućama po osnovu ranije nabavke opreme.\n„Takođe, neka preduzeća u pograničnom dijelu sa Srbijom imaju problem sa radnicima koji zbog zatvaranja granice ne mogu doći na posao iz te zemlje“, istakao je Đurić.


Srbija /Đokići ubijeni iz različitog oružja: Da li je više ubica bilo? / Radio Sarajevo\n05. 10. 2021. u 11:51:00 Radiosarajevo.ba\nGoran Đokić (57), njegova supruga Gordana (56) i ćerka Lidija (25) likvidirani su iz dva oružja, na šta ukazuju prostrelne rane na njihovim tijelima. Zasad je pronađena samo jedna čahura, a ne isključuje se mogućnost da je bilo dvoje ili više ubica.\nPrema nezvaničnim informacijama portala Nova.rs, Goran je usmrćen sa jednim hicem, dok su njegova supruga i kćerka sa dva.\nMeđutim, ono što je zanimljivo jeste da je na mjestu gde je spaljeno oružje pronađena samo jedna čahura, što bi moglo da govori u prilog tome da su ubice nakon izvršenog zločina pokupile čaure.\n„Način izvršenja djela govori o brutalnosti izvršioca. Goran je bio slabašnog zdravlja, mogao je lako da ga savlada i opljačka. O njegovoj supruzi i ćerki se ne može ni govoriti kao osobama koje bi bile u stanju da pruže otpor naoružanom napadaču.\nTo što im je pucao u glavu ukazuje, da nije želeo da ostavi ni najmanju mogućnost da prežive napad. Nažalost to ukazuje da je ubica verovatno neko iz njihovog okruženja, odnosno da su ga Đokići poznavali pa mu je namera bila da ih spreči da ga identifikuju“, naveo je sagovornik Nove koji je upoznat sa ovim slučajem.\n„Čahura koja je pronađena pored spaljenog automobila, ukazuje na verovatnoću da je ispala izvršiocu kada ih je skupljao dok je uklanjao tragove zločina. Spaljivanje automobila je takođe izvršeno u nameri da se uklone tragovi ubistva.\nTakođe, verovatnije je da ih je odmah ubio, nego da ih je žive vozio nekoliko kilometara do mesta likvidacije, jer je rizikovao da mu pruže otpor, da neko iskoči iz vozila, ili da na neki drugi način bude ometen u krvavoj nameri“ objasnio je izvor Nove.rs.\nMeđutim, skoro je sasvim sigurno da je imao pomagače, jer je zločin dobro isplaniran. Goran je izvjesno vrijeme praćen, napadač je bio upoznat sa njegovom navikom da vikendom obilazi majku, a znao je ono što i čitav Aleksinac, da sa sobom uvek nosi veliku sumu novca.\nTagovi: porodica Đokić ubistvo istraga


Izložbe u Kulturnom centru Beograda od 22. aprila 2021. - Dan u Beogradu\nNaslovna » Izlasci » Izložbe » Izložbe u Kulturnom centru Beograda od 22. aprila 2021.\nIzložbe u Kulturnom centru Beograda: Rad Sonje Žugić\nAh Neša 17. april 2021. Izložbe Postavite komentar\nZbog aktuelne epidemiološke situacije neće biti priređeno zvanično otvaranje. Radno vreme galerija je svakog dana, osim nedeljom i praznicima, od 12.00 do 20.00.\nGalerija Arget: Sonja Žugić i Luka Klikovac – Prelaz / Prolaz\nRad Luke Klikovca\nUmetnička direktorka Galerije Artget u 2015, Jelena Matić, predstavlja dvoje umetnika koji imaju veoma osobene pristupe fotografiji i svetu koji nas okružuje.\nLikovna galerija: BINA 2021\nAutor: Tanja Damljanović Konli\nKoautor: Dragana Mecanov, do.co.mo.mo Srbija\nStručno vođenje: petak, 23. april 2021. (18.00)\nBeogradska škola stanovanja u svom usponu od 1960 do 1980. dosegla je visok nivo projektovanja stambenih susedstva kao malo koja zemlja Evrope i sveta.\nNjeni protagonisti sticali su znanja kroz razmenu iskustava sa najprogresivnijim misliocima o stambenoj arhitekturi, od Velike Britanije i Francuske do Skandinavskih zemalja. Relevantnost njihovih ideja najbolje se pokazuje u činjenici da su sa malim kvadraturama stanova dostigli nesrazmerno visoke standarde stanovanja.\nNa izložbi su predstavljeni primeri dobre prakse koji bi mogli poslužiti kao podstrek za preispitivanje galopirajuće stambene izgradnje sa kojom se Beograd trenutno suočava.\nViše informacija o programima manifestacije BINA 2021 možete pronaći na OVOM LINKU.\nBeogradski izlog: Naselje Cerak Vinogradi – kulturno dobro Republike Srbije\nDizajn: Miodrag Bata Knežević\nGalerija Podroom: Igor Grubić – Tragovi nestajanja\nIgor Grubić – Kako se kalio čelik\n„Tragovi nestajanja“ predstavljaju spoj najnovijih radova prikazanih na poslednjem Bijenalu savremene umetnosti u Veneciji sa nešto ranijim, kao što su film „Spomenik“, devet portreta značajnih spomenika iz perioda socijalističkog modernizma i video rad „Anđeli garavog lica (prekretnica)“ koji beleži protest rudara RB Kolubara 2000. godine.\nGrubićeva strategija neprestano skreće pažnju na ulogu koju umetnost ima u procesima dokumentovanja promena i mesta trauma. Prateći društvene, političke i generacijske smene, radovi pozivaju na promišljanje budućih načina zamišljanja i nastanjivanja našeg sveta..\nTagovibeogradski izlog galerija artget galerija podroom izlasci izložbe kcb kulturni centar beograda likovna galerija proleće u beogradu\nPrethodni Bez struje i bez vode u Beogradu, 17. april 2021.\nSledeći Koncert Letnje noći 2021: Čežnja za putovanjem


Kina odgovorila na pretnje iz Amerike - 09.03.2022, Sputnik Srbija\nKina će zaštititi svoje kompanije i ljude koji su se našli pod pretnjom američkih sankcija zbog trgovine sa Rusijom, rekao je portparol kineskog ministarstva... 09.03.2022, Sputnik Srbija\nLiđijan je rekao da će Peking „preduzeti sve neophodne mere da odlučno zaštiti legitimna prava i interese kineskih preduzeća i pojedinaca“.Kineski zvaničnik je ponovio kritiku svoje vlade u vezi sa unilateralnim sankcijama, rekavši da one nemaju osnovu u međunarodnom pravu i samo izazivaju „ozbiljne poteškoće ekonomiji i egzistenciji ljudi“ u ciljanim zemljama umesto da podstiču mir i bezbednost.Vašington bi trebalo da „ozbiljno shvati zabrinutost Kine“ kada sprovodi svoja ograničenja protiv Rusije da ona „ne nanesu štetu kineskim pravima i interesima na bilo koji način“, upozorio je Džao.SAD su uvele zabranu izvoza naprednih poluprovodnika u Rusiju kao odgovor na vojnu operaciju Rusije. Zabrana se odnosi ne samo na američke kompanije, već i na strane firme koje koriste američki softver i tehnologije u proizvodnji. Zemlje poput Južne Koreje, koje žele da nastave sa izvozom u Rusiju, moraju da podnesu zahtev za posebna izuzeća ili će se suočiti sa reakcijom Vašingtona.U intervjuu za Njujork tajms, američka sekretarka za trgovinu Đina Raimondo upozorila je da bi njena vlada mogla da "u suštini zatvori" bilo koju kinesku kompaniju koja prkosi američkim sankcijama.Ona je istakla da se kineska korporacija za proizvodnju poluprovodnika suočava sa potencijalnom kaznom zbog kršenja njene zabrane u Rusiji.Za razliku od američkih saveznika u Evropi, Kina je odbila da osudi rusku specijalnu operaciju u Ukrajini.Peking se složio sa ocenom Moskve da je nekontrolisana ekspanzija NATO-a u istočnoj Evropi utrla put trenutnoj krizi, prenosi RT.\nsvet – politika, svet, politika, ekonomija, kriza u ukrajini, kina, amerika, rusija\n17:40 09.03.2022 (Osveženo: 17:47 09.03.2022)\nKina će zaštititi svoje kompanije i ljude koji su se našli pod pretnjom američkih sankcija zbog trgovine sa Rusijom, rekao je portparol kineskog ministarstva spoljnih poslova Džao Liđijan.\nLiđijan je rekao da će Peking „preduzeti sve neophodne mere da odlučno zaštiti legitimna prava i interese kineskih preduzeća i pojedinaca“.\nKineski zvaničnik je ponovio kritiku svoje vlade u vezi sa unilateralnim sankcijama, rekavši da one nemaju osnovu u međunarodnom pravu i samo izazivaju „ozbiljne poteškoće ekonomiji i egzistenciji ljudi“ u ciljanim zemljama umesto da podstiču mir i bezbednost.\nVašington bi trebalo da „ozbiljno shvati zabrinutost Kine“ kada sprovodi svoja ograničenja protiv Rusije da ona „ne nanesu štetu kineskim pravima i interesima na bilo koji način“, upozorio je Džao.\nSAD su uvele zabranu izvoza naprednih poluprovodnika u Rusiju kao odgovor na vojnu operaciju Rusije. Zabrana se odnosi ne samo na američke kompanije, već i na strane firme koje koriste američki softver i tehnologije u proizvodnji. Zemlje poput Južne Koreje, koje žele da nastave sa izvozom u Rusiju, moraju da podnesu zahtev za posebna izuzeća ili će se suočiti sa reakcijom Vašingtona.\nU intervjuu za Njujork tajms, američka sekretarka za trgovinu Đina Raimondo upozorila je da bi njena vlada mogla da "u suštini zatvori" bilo koju kinesku kompaniju koja prkosi američkim sankcijama.\nOna je istakla da se kineska korporacija za proizvodnju poluprovodnika suočava sa potencijalnom kaznom zbog kršenja njene zabrane u Rusiji.\nZa razliku od američkih saveznika u Evropi, Kina je odbila da osudi rusku specijalnu operaciju u Ukrajini.\nPeking se složio sa ocenom Moskve da je nekontrolisana ekspanzija NATO-a u istočnoj Evropi utrla put trenutnoj krizi, prenosi RT.\nKina otkriva novo opterećenje za svetsku ekonomiju


► Studija: Životinje se prilagođavaju mraku da bi izbegle ljude\nLavovi, tigrovi i medvedi sve češće se prilagođavaju noćnim uslovima života kako bi izbegle da se sreću s ljudima, navodi se u danas objavljenom istraživanju.\nNaučnici dugo znaju da ljudske aktivnosti ometaju prirodu. Osim toga što postaju obazriviji i smanjuju vreme povedeno u lovu, mnogi sisavci mogu da odu u udaljene predele i manje se kreću kako bi izbegli kontakt s ljudima, navodi se u istraživanju.\n"To ukazuje da životinje možda igraju na bezbedno kada su okružene ljudima", rekla je autorka studije Kejtlin Gajnor, ekolog sa Univerziteta u kaliforniji. Prema njenim rečima, ljudi misle da ne ostavljaju tragove kada planinare u šumi, ali naše prisustvo ostavlja trajne posledice.\nNaučnici su uporedili koliko vremena su životinje provele u noćnim aktivnostima kada su bile izložene ljudskom ometanju, poput lova, planinarenja i poljoprivrede. Utvrđeno je da ljudsko prisustvo povećalo noćnu aktivnost životinja za oko 20 odsto, čak i kod životinja koje nisu poznate kao "noćne ptice".\nStručnjaci su iznenađeni činjenicom da je bilo kakva ljudska aktivnost dovoljna da je životinje vide ljude kao pretnju.\n"To je pomalo zastrašujuće", rekla je Marle Tuker sa Univerziteta Gete u Frankfurtu, dodajući da čak i ako ljudi ne žele namerno da utiču na životinje, to rade slučajno.


Recite ZBOGOM pametnim telefonima, jer će uskoro nestati\nNaslov: Recite ZBOGOM pametnim telefonima, jer će uskoro nestati Pet 27 Maj - 19:52\nNaslov: Re: Recite ZBOGOM pametnim telefonima, jer će uskoro nestati Pet 17 Nov - 17:44\nEra pametnih telefona približila se kraju.\nSmart telefoni koji su danas obavezni deo svakodnevice, za veoma kratko vreme biće zamenjeni novim oblikom uređaja za komunikaciju, pokazala su mnoga istraživanja javnog mnjenja.\nPotrošači očekuju da će pametni telefoni uskoro, precizinije za pet godina nestati, pokazuje istraživanje koje je sprovela kompanija "Erikson".\nKompanija "Erikson" polazi od toga da će pametne telefone zameniti uređaji koji će ljudi nositi na sebi i koji će raspolagati "veštačkom inteligencijom".\n- Pametni telefon u ruci uopšte nije praktični, na primer u toku vožnje, ali i mnogim drugim situacijama. Zbog toga svaki drugi potrošač smatra da će pametni telefoni za pet godina pripadati prošlosti - izjavila je Rebeka Cedering Angstrem povodom rezultata istraživanja koje je sprovela kompanija "Erikson".


Stručni radnici Centra za socijalni rad osim stručne procene koja se donosi na osnovu sagledavanja socijalnog, psihološkog, pedagoškog i pravnog konteksta u kome dete živi, pružaju potpunu podršku uz obezbeđivanje participacije u postupku.u skladu sa čl.65 Porodičnog zakona:\nDete ima pravo da blagovremeno dobije sva obaveštenja koja su mu potrebna za formiranje svog mišljenja.\nMišljenju deteta mora se posvetiti dužna pažnja u svim pitanjima koja ga se tiču i u svim postupcima u kojima se odlučuje o njegovim pravima, a u skladu sa godinama i zrelošću deteta.\nDete koje je navršilo 10. godinu života može slobodno i neposredno izraziti svoje mišljenje u svakom sudskom i upravnom postupku u kome se odlučuje o njegovim pravima.\nDete koje je navršilo 10. godinu života može se samo, odnosno preko nekog drugog lica ili ustanove, obratiti sudu ili organu uprave i zatražiti pomoć u ostvarivanju svog prava na slobodno izražavanje mišljenja.\nSud i organ uprave utvrđuju mišljenje deteta u saradnji sa školskim psihologom odnosno organom starateljstva, porodičnim savetovalištem ili drugom ustanovom specijalizovanom za posredovanje u porodičnim odnosima, a u prisustvu lica koje dete samo izabere.\nDete koje je navršilo 15. godinu života i koje je sposobno za rasuđivanje može odlučiti sa kojim će roditeljem živeti. Postupak procene u vezi sa vršenjem roditeljskog prava i poveravanja deteta u postupku razvoda braka ili raskida vanbračne zajednice je sledeći:\nUkoliko se tokom rada sa porodicom proceni da je u konkretnom slučaju potrebno dalje praćenje, u smislu preventivnog ili korektivnog nadzora nad vršenjem roditeljskog prava, ili su potrebe takve da je dalje angažovanje stručnjaka neophodno, pravi se plan zaštite i nastavlja rad sa porodicom


Košarkaši Golden Stejta su doživeli težak poraz u svojoj drugoj utakmici nove sezone od Oklahome rezultatom 120:92.\nGolden State Warriors vs OKC Thunder - Full Game Highlights | October 27, 2019-20 NBA Season\nRazlika je mogla da bude i daleko veća, ali je trener Tandera Skot Bruks odlučio da odmori svoje glavne igrače u poslednjoj deonici.\nOklahoma je u prve tri četvrtine ubacila po 35 poena i "grupi građana" koja čini sastav Voriorsa dokazala da je daleko od ekipe koja je do prošlog leta imala epitet šampionskog tima.\nU pobedničkom timu je Denis Šruder ubacio 22 poena, uz 8 skokova i 6 asistencija, a pratili su ga Danilo Galinari sa 21 poenom i Šaj Gildžus-Aleksander sa 19 poena i 9 skokova.\nOklahoma, Golden Stejt\nNa drugoj strani je Stef Kari morao praktično sam da igra, na terenu je proveo pola sata i ubacio 23 poena uz 8 skokova i 5 asistencija.\nJedan od njaboljih šutera u istoriji NBA lige je ostao bez pomoći Dianđela Rasela koji je bio isključen zbog nasrtaja na sudiju.\nAtlanta Hoksi našeg Bogdana Bogdanovića sjajno su počeli NBA plej-of: brejkom u Njujorku!\nSlavni centar Njujork Niksa Patrik Juing doživeo je veliku neprijatnost u “svom” Medison Skver Gardenu.\nNBA LIGA Poslednja recka: Vestbruk je ponovo uradio nešto što niko pre njega nije mogao ni da sanja /VIDEO/\nNBA sezona je tek počela, a Rasel Vestbruk je već ispisao novu stranicu istorije najjače lige sveta. As Oklahome je na meču sa Čikagom (101:69) imao trip-dabl učinak i tako postao jedini igrač koji je protiv svakog tima uspeo da stigne do ovakvog učinka.\nNikola Jokić je u noći između nedelje i ponedeljka treći put u karijeri bio učesnik Ol-star meča NBA lige, ovaj put kao startni centar Zapada.


Likovna galerija Archives - MediaSfera\nTag - Likovna galerija\nMediaSfera Naslovna fotografija: Milijana Matović, Moja sestra i ja Kulturni centar Beograda otvara poslednje izdanje izložbi u 2021. godini u...\nOtvaranje izložbe PRELAZ Daniele Fulgosi u Likovnoj galeriji Kolarca\nMediaSfera Izložba „Prelaz“ Daniele Fulgosi biće otvorena sutra, 29. juna u Likovnoj galeriji Kolarčeve zadužbine. Svečanog otvaranja...\nIzložba Privatno i/ili Javno na Kolarcu\nMediaSfera Izložba „Privatno i/ili Javno“ Bojane Fužinato Stamenković biće otvorena od sutra 8. juna u Likovnoj galeriji Kolarčeve...\nMediaSfera Izložba Lestvice Gorana Delića biće otvorena od sutra u Likovnoj galeriji Kolarčeve zadužbine. LESTVICE – STEPENICE...\nČetiri nove izložbe obeležiće april i maj u Kulturnom centru Beograda\nMediaSfera Foto: Sonja Žugić Četiri nove izložbe obeležiće april i maj u Kulturnom centru Beograda. Izložbe će biti otvorene za publiku od...\nMediaSfera Foto: Lazar Lekovi’, Dunja Jung Usled trenutnih epidemioloških okolnosti neće biti priređeno zvanično otvaranje, već će...\nMediaSfera Foto: Radoslav Vladić, „Turneja“, r. Goran Marković Usled trenutnih epidemioloških okolnosti neće biti...\nDrugi deo izložbe Soba sa pogledom\nMediaSfera Foto: Ivana Popov U Likovnoj galeriji Kulturnog centra Beograda, drugi deo izložbe Soba sa pogledom, otvara se 28. decembra...\nMediaSfera Usled trenutnih epidemioloških okolnosti neće biti priređeno zvanično otvaranje, već će izložbe biti otvorene za publiku od...